Ажойибу - ғаройиб | Megadunyo.UZ\nАжойибу – ғаройиб\nАвтор: admin 0 Комментариев ажойиб, антиқа, бу жуда қизиқ, ғаройиб\nХўш, асабларингиз таранглашдими? Ҳамма нарса жонингизга тегдими? Хитойда жойлашган махсус барга киринг-да, аламингизни официантлардан олаверинг! Айтишларича, шу барда официантларни калтаклашга расман рухсат этилган экан.\nАниқроқ айтиладиган бўлса, улар сизни хафа қилган одамга ўхшаб кийиниб, бемалол ўзларини сизнинг муштларингизга тутиб беришади. Фақат бир нарсани унутмаслик керак. Барга кирадиган мижозлар асосан аёллар. Йигирма нафар официант эса, жисмоний тайёргарликка эга бўлган эркаклардир. Шундай экан, барибир кучлар тенг келмайди.\nФидел Кастрони ким даволади?\nСеверодвинскда яшовчи гармончи йигит Вячеслав Никитин бир пайтлар Кубадаги жангларда иштирок этган. Ўша маҳалда у ансамбл таркибида кубаликлар учун катта концерт берганди. Концертда Фидел Кастро ҳам иштирок этиб, Никитинни ёқтириб қолганди. Шундан бери Вячеслав унга бир умр ҳурмат билан яшаб келди. Куба доҳийсининг яқинда касалланганидан хабар топгач, яқин дўстларини ёнига олиб Фидел Кастро шарафига катта концерт ташкил этди. Мана шу концертдан сўнг у соғайиб кетади, дея ишонишди. Қарангки, ҳақиқатан концерт ўтгач, Фидел Кастро оёққа тура бошлагани тўғрисида эшитишди. Никитин бунга фақат чин дилдан берилган концертгина сабаб эканига қаттиқ ишонди.\nЎн олти яшар америкалик қиз Жаклин қўшалоқ фалокатга йўлиқди. Аввалига машинасини тўппа-тўғри дарахтга олиб бориб урди. Баъзи жойлари жароҳатланди ҳам. Фақат машинадан чиқиб кетишнинг иложини қила олмасди. Аксига олгандек, ўша дарахтда асалари уяси бор экан. Улар бирдан тўзиб чақирилган ўт ўчирувчиларни, врачларни, полициячилар-у Жаклиннинг ўзини ҳам чақа кетишди. Ари чақиб оғир аҳволга келиб қолганларнинг барчаларини касалхонага ётқизишди.\nАҳмоққа тавба не ҳожат?!\nЯқинда Германиянинг Аахен шаҳри полиция маҳкамасига 44 ёшли бир аёл кечаси қўнғироқ қилиб, эри устидан шикоят қилди. Ҳайрон бўлган полициячилар воқеа жойига етиб боришди. Ҳеч қандай жиноят содир этилмабди. Шунчаки… Эр-хотин икки-уч ойдан бери уришиб қолганликлари сабабли алоҳида-алоҳида ухлашаркан. Тоқати тоқ бўлган аёл кечаси эрининг ёнига кирса, у очиқдан-очиқ ҳайдаб солибди…\nПолициячилар кула-кула бу уйни тарк этишди. Чунки ҳеч қандай жиноий иш қўзғатишга ҳожат йўқ эди.\nКим кўп пул топади?\nБуюк Британияда турли касб эгаларининг ўртача йиллик маоши тўғрисида маълумот эълон қилинди.\nКутилганидек, биринчи ўринни йирик компанияларнинг директорлари ва бошқарув кэнгашлари аъзолари эгаллашди. Уларнинг ўртача йиллик даромади 171 000 фунтни ташкил этди. Дарвоқе, бу миқдорга кўп ҳолларда маош миқдорининг юз фоизига тэнг бўладиган ва “бонус” деб аталадиган турли қўшимча даромадлар киритилмаган.\nКейинги ўринни дипломли шифокорлар эгаллаб туришибди. Уларнинг ўртача йиллик маоши 82 минг фунтни ташкил этган. Учинчи ўринни еса йилига 80 минг фунт даромад қиладиган брокерлар банд қилиб туришибди.\nФахрли “учлик”дан кейинги ўринларни молия менежерлари, давлат хизматчилари ва учувчилар эгаллашган. Улар йилига ўрта ҳисобда 60 минг фунт маош олишади. Адвокатлар, статистлар ва офицерлар йилига 50 минг фунтлик маош билан рўйхатнинг кейинги поғонасида туришибди.\nНавбатдаги қаторни йилига 40,5 минг фунт маош оладиган мактаб ўқитувчилари банд қилишган (қуйи синфлар ўқитувчилари 10 минг фунт кам олишади).\nБритания журналистлари, одатда, йилига тўланадиган 32 минг фунтлик маош билан кифояланишади. Бироқ маош миқдори мухбирнинг малакасига бевосита боғлиқ. Дейлик, университетни энди битириб келган ёш журналист ишни йилига 12,5 минг фунт маош олишдан бошлайди.\nРўйхат охирини йилига 25 минг фунт оладиган электриклар, 20 минг оладиган ғишт терувчилар эгаллашган. Автомобил ҳайдашни ўргатадиган инструкторлар ҳам тахминан шунча олишади.\nНиҳоят, энг кам маош оладиган касб сифатида Буюк Британияда ҳамон барменлар ва официантлар (11 минг фунт) қолишмоқда (бармен ва официантлар оладиган катта миқдордаги “чой пули” расмий маош миқдорига қўшилмайди).\nРўйхатнинг энг охирга қаторини эса йилига 10 420 фунт маош оладиган парк хизматчилари банд қилиб туришибди.\nЭслатиб ўтамиз, Буюк Британияда тўлиқ ставкада ишлайдиган ходимнинг йиллик ўртача маоши 28 минг фунтни ташкил этади.\nКонгресс янги қонун қанчага тушишини ҳисоблади\nАҚШ сенатида катта баҳс-мунозараларга сабаб бўлган иммиграция ҳақидаги янги қонунни ҳаётга татбиқ етиш яқин ўн йил ичида давлат ғазнасига 126 миллиард долларга тушади, деган хулосага келган Конгресснинг бюджет комиссияси.\nМутахассисларнинг ҳисоб-китобларига қараганда, 50 миллиард долларга яқин маблағ янги қонун асосида ҳуқуқий мақомга ега бўлган муҳожир ишчилар учун тўловларга сарфланади, тўрт миллиард долларга яқин маблағ Мексика билан чегарани мустаҳкамлашга кетади. Бундан ташқари, иммиграция ва чегара хизмати тизимини камида 30 мингга яқин юқори малакали кадрлар билан таъминлашга тўғри келади.\nБюджет қўмитасининг маърузаси миграция ислоҳотининг молиявий томонларини ҳар томонлама асослаб берган. Экспертлар мазкур маъруза Конгрессдаги ушбу қонун тарафдорлари ва қаршилари ўртасидаги курашни янада кучайтиради, дея тахмин қилишмоқда.\nЭслатиб ўтамиз, мазкур қонун лойиҳаси Сенат томонидан 2006 йилнинг май ойида тасдиқланган эди. Аммо вакиллар палатасининг республикачилардан иборат қисми бу қонуннинг қабул қилинишига қарши чиқди ва қонуннинг ўзлари ишлаб чиққан муқобил вариантини таклиф этди. Республикачилар таклиф этган қонун аввалги қонунга фақат мамлакатнинг жанубий қисмида ҳимоя иншоотлари барпо этиш ҳақидаги банди билангина мос келарди.\nИрландияда абадий двигател ихтиро қилиндими?\nЎтган жума куни Ирландиянинг Стеорн компанияси термодинамиканинг енергия сақланиши ҳақидаги биринчи қонунини чиппакка чиқарадиган қурилма яратганини эълон қилди. Баёнотда алоҳида қайд этилишича, янги технология “магнит майдонларининг ўзаро таъсирига асосланган бўлиб, мутлақо текин, тоза ва доимий энергия ишлаб чиқаради”.\nСтеорн компанияси Экономист газетасида берган эълонида жаҳоннинг экспериментал физика соҳасида ишлаётган барча олимларини янги кашфиётнинг синовида иштирок этишга чақиради. Айни пайтда ҳеч нарсадан энергия ишлаб чиқарадиган қурилмани Стеорн компанияси раҳбарияти танлаб оладиган ўн икки олим синовдан ўтказиши ҳам белгилаб қўйилган.\nҲозирча фирма ушбу инқилобий кашфиёт хусусида ўз сайтида маълумот бериш билан чегараланмоқда. Мазкур маълумотларда қурилманинг фойдали иш коеффициенти (ФИК) 100 фоиздан ошиши алоҳида таъкидлаб ўтилган. Қурилманинг экологик жиҳатдан тоза эканлигига алоҳида урғу берилган, бунинг исботи сифатида эса қурилма ишлаб турган хонадаги ҳаво ҳароратининг пасайганлиги кўрсатиб ўтилган.\nМутахассислар сўнгги далил қурилма амалда атрофдаги ҳаво ҳароратини истеъмол қилишини кўрсатмоқда, дейишмоқда. Бироқ лойиҳа муаллифлари бу борада аниқ маълумот бериб ўтишмаган.\nШунингдек, компания мазкур қурилмага патент олгани ёки олмаганлиги хусусида ҳам аниқ маълумотлар йўқ. Зеро, абадий двигателлар лойиҳалари бирор-бир патент ташкилотида қабул қилинмайди. Бу анъанага 1776 йили Франция фанлар академияси томонидан асос солинган.\nТирик Элвис учун 3 миллион доллар\nАмерикалик режиссёр тирик Элвис Преслини топган одамга уч миллион доллар миқдорида мукофот пули беришини маълум қилди. Хужжатли филмлар устаси Адам Мускевич мукофот топшириш шартларини махсус яратилган elviswanted.com интернет-сайтида баён қилиб берган.\nМускевич рок-н-ролл қироли Пресли ҳақида ҳужжатли филмни суратга олмоқда. Картина келгуси йилнинг август ойида екранларга чиқиши керак. Зеро, 2007 йилнинг август ойида Пресли вафот этганига 30 йил тўлади.\nФилм яратиш жараёнида режиссёр қўшиқчининг сон-саноқсиз мухлислари билан учрашди. Шунингдек, Преслининг энг яқин одамлари саналган 175 киши билан суҳбатда бўлди. Сўралганларнинг чорак қисмидан кўпроғи Пресли тирик эканлигига мутлақо ишонишларини билдиришган.\nРежиссёрнинг ўзи ҳам қўшиқчининг вафот этиши жуда шубҳали тарзда кечганини таъкидлайди. Жумладан, Преслини жуда тезликда дафн этиб юборишган, ўз уйида вафот этган қўшиқчининг жасади олиб келинган шифохона врачлари ҳам ўзларини ғайритабиий тутишган.\nХот-догда кансероген моддалар бўлиши мумкин\nАмерикалик олимларнинг фикрича, хот-доглар инсон соғлиғига аввал ҳисобланиб келинганига қараганда ҳам кўпроқ зарар келтириши мумкин экан.\nОлимлар келтирган маълумотларга қараганда, хот-дог гўшти таркибида мавжуд моддалар онкологик касалликларга олиб келадиган ўзгаришлар келтириб чиқариши мумкин экан.\nГап бу ерда натрий нитритлари ҳақида кетмоқда. Бу модда озиқ-овқат саноатида консервант сифатида ишлатилади. Инсон танасига тушгандан кейин нитритлар Н-нитроз бирикмалари ҳосил қилиши мумкин. Бу бирикмаларнинг канцероген хусусиятлари лаборатория шароитида ҳайвонлар устида ўтказилган тажрибалар жараёнида исботланган.\nНебраска штатидаги Омаха шаҳри Тиббиёт университети мутахассислари келтирган маълумотларга кўра, нитритлар концентратлари турли кўринишдаги хот-догларда 240 хилгача учраши мумкин экан.\nМутахассислар хот-догларни кўп миқдорда истеъмол қилиш йўғон ичакнинг саратон хасталигига чалиниши эҳтимолини кучайтиришини аниқлаганларидан кейин бу борадаги тажрибаларни кенгроқ миқёсда ўтказа бошлаган эдилар.\nАйни пайтда олимлар сўнгги хулосани айтиш учун ҳали тажрибаларни давом эттириш лозимлигини таъкидлашмоқда.\nАвиайўловчилар детекторда текширилмоқда\nИсроилда ишлаб чиқилган янги қурилма авиайўловчилар орасидаги террорчиларни аниқлашга қаратилган. Бу қурилма шу йилнинг ёз фаслида АҚШнинг Теннеси штатидаги Ноксвилл шаҳри аеропортида синовдан ўтказилди.\nБу жараён бир қараганда жуда оддий кечади. Яъни, самолётга чиқиш олдидан текширувдан ўтаётган йўловчиларнинг айримлари парда ортига таклиф этилиб, улар металл кабина ичига киритиладилар. Бу йўловчининг қулоғига наушник тақилади, бир қўлига танадаги физик реакцияларни аниқлайдиган сенсор қурилма кийгизилади, иккинчи қўл эса саволларга жавоб бериш учун керак бўлади.\nБундай йўловчи одатда яшаш жойи, жинси, яқинлари билан боғлиқ 15 ёки 20 саволга жавоб қайтариши керак. Саволларга жавоб бериш жараёнида қон босими, юрак уриши тезлиги, қондаги глюкоза миқдори сингари инсон биометрик кўрсаткичларининг ўзгариши махсус ишлаб чиқилган дастур кўмагида зудликда таҳлил этилади.\nУмуман, савол-жавоб жараёни 5 дақиқадан ошмайди. Шундан кейин олинган натижага кўра йўловчи ёки самолётга чиқарилади, ёки хавфсизлик хизмати ходимлари қўлига топширилади.\n“Когито” (Cогито) деб номланган қурилмани яратишда олимлар террорчилар психологияси билан боғлиқ омилларни ҳамда ўзларини ўзлари ўлдиришга тайёр бўлган террорчиларнинг сўроқлари баённомаларини синчиклаб ўрганиб чиққанлар.\n“Когито” аксар ҳолларда беайб йўловчининг ҳам аппарат қошида асабийлашишини аниқ ҳисобга олади. Бунинг устига, террорчилар махсус машғулотлардан ўтган, руҳий жиҳатдан ўзларини назорат қила оладиган одамлар бўлиши ҳам фанга маълум.\nАйни пайтда бу усул ёрдамида “Когито” йўловчиларнинг айрим безарар ёлғонларини фош этиш билан машғул бўлиб қолмайди. Қурилма иш фаолиятининг асоси фош бўлишдан ҳадиксираб турган террорчининг ҳақиқий башарасини очиб бериш бўлиб қолаверади.\n“Когито”ни яратишда Исроилнинг етакчи олимлари, дастурчилари ва ёлғонни аниқлайдиган детектор қурилмалари муаллифлари иштирок этишган. Ҳозирча бундай қурилманинг бир донаси 200 минг долларга баҳоланмоқда.\nҚурилмани аввалига синов тариқасида Исроилнинг ўзида ишлатиб кўришган. Қурилма махсус тайёрланган “террорчилар”нинг 85 фоизини фош эта олган. Айни пайтда қурилма оддий йўловчиларнинг орасидан ҳам 8 фоизини террорчиликда гумон қилган.\nМутахассислар тез орада бу кўрсаткичларни 90 ва 4 га етказишга аҳд қилишган.\nКелгуси йили бундай қурилмалар дунёнинг деярли барча халқаро аеропортларидан ўрин олиши кутилмоқда.\nДайдига пул керак эмас\nСанкт-Петербург вокзалида ризқини териб юрган бир уйсиз дайди (бомж) кармон топиб олди. Ичини очиб қараса, бир дунё доллар. Шошиб қолди. Югурганича милиция бўлимига бориб воқеани баён қилди. Аввалига милиционерлар у кимнидир ўлдириб пулини олган-у, айбини яшириш мақсадида пулларни олиб келган, деб ўйлашганди. Лекин яқин ўртада ҳеч ким уларга қотиллик ёхуд пул йўқолгани ҳақида мурожаат етмаган экан. Пулларни олиб қолишди. Дайдини эса қўйиб юборишди.\nМен, — деди дайди милиционерларга, — пулларни олиб қўйсам бўларди. Бироқ қўрқаман. Ҳозир фирибгарлар кўп. Пулимни олишади-да, кейин ўзимни қийноққа солишади. Мен яшашни истайман…\n«Қайнонамни ҳурмат қиламан!..»\nЧелябинск вилоятида яшовчи бир йигит ҳақиқатан қайнонасини жуда яхши кўрарди. Унга меҳрибонлик кўрсатиб чарчамасди. Кунларнинг бирида қайнона унга ишга борадиган йўли жуда айланма эканини, агар икки қишлоқ орасига катта кўприк қуриб берса, йўл азобидан қутулишини айтиб қолди. Йигит ўйлаб ўтирмай кўприк сметасини тузиб чиқди. Жуда катта пул керак экан. Таваккал қилиб, ўзида борини сарфлаб кўприк қуришга киришди. Афсус, пуллари фақат ярмигагина етди. Шундан сўнг машинасини сотди. Ишқилиб, бир амаллаб кўприкни бунёд етди.\nЭҳ, қайнона шу қадар бахтиёр эдики…\nҲокимиятдагилар бўлса… Ҳозирча харажатнинг ярмини кўтаришга ваъда беришаяпти, холос.\n104 ёшли келин\nБурятиялик 33 яшар Михаил Нерге яқинда ҳаммани ҳайрон қолдириб, 104 ёшли Вук Кундор исмли кампир билан никоҳдан ўтди.\nМаълум бўлишича, кампир шу кунгача йигирма марта эрга тегиб, уларнинг бошига етиб улгурган. Чунки у фолбин. Фаолиятидан фойдаланиб собиқ эрларини нариги дунёга жўнатган. Йигит эса биринчи марта уйланди. Демак, йигирма биринчи эрга айланди.\nҲозирча ҳеч ким бу никоҳнинг асосий сабабини аниқлай олмаяпти. Аммо кампир айтибдики, йигирма иккинчи марта турмушга чиқмоқчи эмас.\nБахтга айланган алам\nБир йигит севган қизидан кутилмаган гапни эшитиб, жаҳл отига минди.\n— Биз ажралмасак бўлмайди, — деган эди қиз. — Келинг, дўст бўлиб қоламиз!..\nЙигит аламини бошқача йўл билан олишга қарор қилди. Қизнинг ярим-яланғоч тушган суратини ўғирлаб олди-да, беҳаё суратлар чоп етувчи журнал таҳририятига елтиб берди. Бу еса қизга… бахт келтирибди. Журналдаги суратни кўрган бир бойвачча қизга уйланибди. Йигитни бўлса, худди ўша бойваччанинг ўзи суратни эгасидан бесўроқ журналда чоп эттиргани учун жазога тортишларини сўраб, милицияга ариза берибди.\nҲиндистонлик Гайядхар Бабул исмли 83 ёшли қария эллик йилдан бери манго дарахти тепасини ўзига макон қилиб олган экан.\n— Мен биринчи марта хотиним билан жанжаллашиб қолганимда, — дея ҳикоя қилади қария, — у мени уйдан ҳайдаб юборди. Қаттиқ хафа бўлдим ва мана шу мангони ўзимга уй деб қабул қилдим.\nҚизиғи, у дарахт устида заҳарли илонлар билан бирга ҳаёт кечиради. Неча маротаба ўғиллари уйга қайтишини илтимос қилишди. Кўнмади. Овқатни эса, ҳеч қандай гап-сўзларсиз қабул қилиб олади.\nЭнг содда, аммо фойдали маслаҳатлар\nБир сутка мобайнида 200 дан зиёд остоналиклар травматология пунктларига мурожаат қилди\nKo’p gapirish kasallikmi?\nPol Bregg – Ochlik mo’jizasi\nIste’mol sodasining 10 ta foydali xususiyati\nФантазия нима ўзи?\nТанга саройи ёки тангалар зарб қилиш\nЭнг хафли касб\nЕрга яқин юлдуз\nЁввойи табиат қўйнидаги шинам уй\nMiya saratonini davolovchi virus topildi\nЯнги OLED дисплейи намойиш килинди\nСаратон касллиги ҳақида\nDoimo muzlab qoluvchi qo‘llar nimadan dalolat beradi?\nЭлектрон почта ҳаёти тугамоқда …ми?\nЯлангоёқ югириш мия фаолиятини яхшилайди


11:36 / 16.10.2018 1350 pdf Ўқиш режими + -\nРоссия Ташқи ишлар вазирлиги расмий вакилининг маълум қилишича, учрашув ҳақида келишолмаётган томонларнинг розилиги олинган бўлиб, у яқин кунлар ичида Москва шаҳрида бўлиб ўтиши кутилмоқда. Музокараларни ўтказиш санаси шу ҳафта эълон қилинади. Бу ҳақда «Известия» ахборот нашри хабар берди.\nРоссия Ташқи ишлар вазирлигининг Осиё иккинчи департаменти директори ва президентнинг Афғонистон бўйича махсус вакили Замир Кабуловнинг ушбу нашрга берган маълумотларига кўра, толиблар ва афғон ҳукумати “Москва формати”даги йиғилишда иштирок этмоқда. Унда шунингдек, яна 10 та бошқа иштирокчилар ҳам қатнашади. Расмий вакил музокараларнинг бориши ҳақида олдиндан бирор нарса дея олмаслигини ҳам маълум қилган.\nАввалроқ, бу музокара 4 сентябрь куни бўлиб ўтиши режалаштирилган эди. Бироқ номаълум сабабларга кўра, расмий Кобул унда иштирок этишдан бош тортганини билдирган эди.\n12:21 / 16.10.2018 2491\n1611 12:20 / 11.12.2018\n4330 00:07 / 26.06.2017\n691 08:50 / 12.04.2019


Пандемия даврида бир нафар янги миллиардер пайдо бўлиб, 9 миллиардернинг бойлиги яна ҳам ортди\n10:58 / 25.07.2020\nКоронавирус тарқалиши унга қарши вакциналар, махсус тиббий жиҳозлар, препаратлар ишлаб чиқарувчи компаниялар акциялари нархининг ошишига ва натижада дунёда яна бир янги миллиардер пайдо бўлишига ва 9 нафар миллиардернинг янада бойишига хизмат қилди.\nСтефан Бансель / Фото: Bloomberg\nЖаҳон соғлиқни сақлаш ташкилоти 11 март куни CОVID-19’ни пандемия деб эълон қилгач, бутун дунё фонд биржасида қулаш кузатилди ва Доу Жонс индекси (акциялар динамикаси) 1987 йилдан бери энг катта пасайишга дуч келди.\nАммо айрим компанияларнинг акциялари нафақат зарар кўрмади, балки аксинча, барқарор равишда ўсди. Булар – вакцина, дори-дармон ва вирусга таҳлил тўпламларини ишлаб чиқараётган тиббиёт компанияларидир.\nЎтган вақт мобайнида вирусга қарши курашаётган ушбу компанияларнинг акциялари сезиларли даражада ўсиб, янги миллиардернинг пайдо бўлишига ва яна камида тўққиз нафар миллиардернинг бойлиги ошишига сабаб бўлди.\nЯнги миллиардер – Кембриждаги «Модерна» компанияси бош директори Стефан Бансель бўлди.16 март куни компания CОVID-19’га қарши вакцинасини инсонларда синаб кўришни бошлаганда Банселнинг бойлиги тахминан $720 млн эди. Шундан сўнг «Модерна» акциялари 103 фоизга ошди ва унинг бойлиги тахминан $1,5 млрд долларга айланди.\nФранция фуқароси бўлган Банcель 2 апрель куни илк бор миллиардерлар сафида қайд этилганда, унинг компанияси вакциналашнинг 2-босқичини бошлашни режалаштираётгани ҳақида хабар берилди.\nБойлигининг ўсиш ҳажми фоизлари бўйича Бансель биринчи бўлса, иккинчи ўринда италиялик тадбиркор, DiaSorin биотехнология компаниясининг 45 фоиз улуши эгаси Густаво Денегри турибди. Унинг бойлиги 32 фоизга ёки $1,1 млрд долларга ошган.\nГуставо Денегри / Фото: DiaSorin\nАгар фоизларда эмас, пулда таққосласак, BioMérieux диагностик тест ишлаб чиқарувчи компания асосчиси франциялик Ален Мерье ва Жанубий Кореянинг Celltrion фармацевтика компанияси эгаси Со Чон-Чин энг бой одамга айланишди.\nКоронавирусни ташхисловчи тўпламлари билан ҳар икки тадбиркор 11 мартдан буён 1,5 млрд долларга бойиган.\nБойишига коронавирус ёрдам берган ўн нафар миллиардердан фақат 2 нафари америкаликлардир. Улар – Нью-Йоркдаги Regeneron фармацевтика фирмасининг раҳбарлари Леонард Шлейфер ва Жорж Янкопулослардир.\n11 мартдан бери коронавирусни енгишда изланаётган «тиббиётчи» миллиардерларнинг умумий бойлиги 7 млрд долларга ўсди.


Олий мартабали меҳмонлар ва ҳарбийлар Ғалаба парадида - энг ёрқин суратлар - 25.06.2020, Sputnik Ўзбекистон\nКуни кеча Москвада Улуғ Ватан урушининг 75 йиллиги шарафига бағишланган тантанали парад бўлиб ўтди. Унда 15 мингга яқин ҳарбийлар, 200дан зиёд ҳарбий... 25.06.2020, Sputnik Ўзбекистон\nғалабанинг 75 йиллиги, мултимедиа\n17:18 25.06.2020 (янгиланди: 21:11 25.06.2020)\n© Sputnik / Aleksey Nikolskyi / Фотобанкка ўтишРоссия президент Владимир Путин парад бошланиши олдидан.\n© Sputnik / Aleksey Nikolskyi / Фотобанкка ўтишРоссия президенти Владимир Путин ва Тожикистон президенти Эмомали Раҳмон тантанали парад бошланиши олдидан.\n© Пресс-служба президента УзбекистанаЎзбекистон ҳарбийлари Қизил майдондан марши\n© Sputnik / Host photo agency / Evgeny Biyatov / Фотобанкка ўтишТожикистон армиясининг тантанали марши.\n© Sputnik / Host photo agency / Maksim Blinov / Фотобанкка ўтишҚирғизистон президенти Сооронбай Жээнбеков парад бошланиши олдидан.\n© Sputnik / Host photo agency / Iliya Pitalev / Фотобанкка ўтишҲиндистон армияси ҳарбийлари саф тортиб ўтиши.\n© Sputnik / Aleksey Nikolskyi / Фотобанкка ўтишЖанубий Осетия президенти Анатолий Бибилов Россия етакчиси билан учрашув олдидан.\n© Sputnik / Host photo agency / Mikhail Voskresenskiy / Фотобанкка ўтишБеларусь армияси ҳарбийлари Қизил Майдондан ўтмоқда\n© Sputnik / Aleksey Nikolskyi / Фотобанкка ўтишСербия президенти Александр Вучич тантанали парадда.\n© Sputnik / Host photo agency / Sergey Pyatakov / Фотобанкка ўтишСербия ҳарбийлари парадда.\n© Sputnik / Aleksey Nikolskyi / Фотобанкка ўтишЎзбекистон президенти Шавкат Мирзиёев Ғалаба парадида, 24.06.20.\n© Sputnik / Host photo agency / Sergey Pyatakov / Фотобанкка ўтишХитой армияси аскарлари Қизил майдондан ўтмоқда.\n© Sputnik / Aleksey Nikolskyi / Фотобанкка ўтишМолдавия президенти Игорь Додон ҳарбий парадда.\n© Sputnik / Ekaterina Shtukina / Фотобанкка ўтишЎзбекистон президенти Шавкат Мирзиёев, Қозоғистон президенти Қосим-Жомарт Токаев, Тожикистон президенти Эмомали Раҳмон ва Беларусь президенти Александр Лукашенко - парад якунлангандан кейин.\n© Sputnik / Host photo agency / Sergey Piatakov / Фотобанкка ўтишҲарбий парад қўмондонлари.\n© Sputnik / Host photo agency / Alexander Vilf / Фотобанкка ўтишҚизил майдонда ҳарбийлар саф тортиб ўтмоқда.\n© Sputnik / Host photo agency / Grigory Sysoev / Фотобанкка ўтиш"Номаълум аскар" ёдгорлигига гул қўйиш маросими\n© Sputnik / Host photo agency / Alexey Filippov / Фотобанкка ўтиш"Номаълум аскар" ёдгорлигига гул қўйиш маросими


МУҚАДДАМ ТЎРТ МАРТА СУДЛАНГАН РЕЦИДИВИСТ ЯНА ЎҒРИЛИК УЧУН ОЗОДЛИКДАН МАҲРУМ ҚИЛИНДИ\nЎғрилик орқали топилган ҳаром мол бахтсизлик боисидир, дейди халқимиз. Бироқ айрим инсонлар бу гапларнинг маъносини англамай ёки англаса-да, улардан тўғри хулоса чиқармай, ҳалол меҳнат билан ризқ топишни эмас, нопоклик, ўғрилик йўлини танлайди.\nСурхондарё вилояти Сариосиё туманида яшаган фуқаро Р.Б. ана шундай кишилардан бўлиб, муқаддам 4 маротаба судланганига қарамай, ҳаётини ижобий томонга ўзгартиришга сира ҳаракат қилмади ва ўтган йилнинг октябрь ойида яна жиноятга қўл урди.\nБу воқеалар Қарши шаҳрининг Истиқлол маҳалласида содир бўлган. 2019 йил 6 октябрдан 7 октябрга ўтар кечаси хавфли рецидивист Р.Б. кўп қаватли уйнинг орқа томонида кўчада турган фуқаро Б.Х.га тегишли “Нексия-3” русумли автомобилнинг орқа пешойнаси ва олд чап томон эшиги ойнасини қаттиқ жисм билан уриб синдириб ва унинг эгасига 430 952 сўм миқдорида моддий зарар етказиб, ушбу автомашина салонидан пул ва бошқа қимматбаҳо нарса-буюмлар ўғирламоқчи бўлган, аммо ҳеч нарса топа олмагач, воқеа жойидан яширинган.\nБироқ бошлаган ишини якунламасдан тинчимайдиган ўғри шу маҳалладаги бошқа кўп қаватли уйнинг олд томонида турган фуқаро А.С.га тегишли “Нексия-2” русумли автомашинанинг олд чап томон эшиги ойнаси ва орқа кузатув камерасини уриб синдирди ва шу тариқа автомобиль эгасига 376 минг 065 сўмлик моддий зарар етказган ҳолда, ичида бўлган бозор баҳоси 100 минг сўмлик автомашина пульти, 110 минг сўмлик “Canale Di Blue” номли эркаклар атири, А.С.га тегишли ҳайдовчилик гувоҳномаси ва гувоҳнома солиб қуйилган қора рангли қутичани, Қуръон китобини ҳамда автомашина юкхонасида бўлган 150 минг сўм пулни, жами ўзганинг 736 минг 65 сўм миқдоридаги мол-мулкини яширин равишда ўғирлик йўли билан талон-торож қилиб, воқеа жойидан яширинган.\nАммо юқорида айтиганидек, ўғрилик орқали топилган ҳаром мол бахтсизлик боисидир. Жиноят ишлари бўйича Қарши шаҳар суди томонидан хавфли рецидивист Р.Б. Ўзбекистон Республикаси Жиноят кодекси 169-моддаси 3-қисмининг “а” банди билан айбли деб топилди ва унга 3 йил 6 ой муддатга озодликдан маҳрум қилиш жазоси тайинланди.\nҚарши махсус прокуратураси терговчиси


Алишер Навоий. ЛИСОН УТ-ТАЙР (Наср) - 17\nHome icon Бош саҳифа»Ўзбек адабиёти»Мумтоз адабиёт»Навоийхонлик»Алишер Навоий. ЛИСОН УТ-ТАЙР (Наср) - 17\n19 дан 22 сахифа\nЎз мулоҳазаси қусури узрига тамсил\nБир паришон табиатли девона бўлар эди. У биров савдосидан кўп зор аҳволга тушган эди. У кўнгил қўйган жонона давронга офат солувчи, балки ишваси билан барча жонлуарга қирон келтирувчи эди. Ҳусн бобида ҳур ва парилар ҳам унга таслим бўлган, ой ва қуёш ҳам унинг олдида чиройли кўринмас эди. Оламни унинг ҳусни ғавғоси тутган, турли шаҳарлар ва мамлакатларга унинг шов-шуви тарқалган эди. Ҳуснининг латофати гарчи чексиз бўлса-да, ва лекин у икки иш билан машҳур эди. Биринчиси, у билимдонлик ва зукколикда камолот соҳибаси бўлса, иккинчиси, шиддат билан жафо кўрсатишга ҳам уста эди.\nБир кун ишқда мажнунтабиат бўлиб қолган ошиқ маъшуқасини ёдга олиб, унинг юзини гулга, қаддини сарвга, кўринишини товусга, юришини қирғовулга қиёс қилди. Девона ўзига хуш ёққан бу сўзларни айтиб турганида, унинг олдига ой юзҳ дилбар етиб келиб, у айтган сўзларни пана жойдан туриб эшитди. Сўнгра юриб унинг қошига келди ва шундай деди:\n- Сен айтган бу таърифлар мен учун киноядан бешқа нарсалар эмас. Мен улардан ниҳоятда ор қиламан. Қоматимни сарв деб айтдинг, аммо сарв менинг қаддим каби хиром эта оладими?! Юзимни гул дединг, лекин қайси гулда мен каби юз балолик кўз ва қош бўлади! Кўринишимни товусга қиёс қилдинг, қачон товус элнинг ақлу ҳушини олибди?! Юришимни қирғовулга ўхшатдинг, аммо қай бир қирғовул кишилар қатлига сабаб бўла олган?!\nОй юзли гўзал ғазаб билан бу сўзларни айтиб, унга хитоб этди. Ошиқ унга жавоб қайтаришдан ожиз бир ҳолга тушди:\n- Мен хато қилиб қўйдим, бундан ниҳоятда шармандаман, шундай бўлса-да, сени васф этувчи бир гуноҳкор бандаман!\nОй кўринишли бу сўзларни эшитиб, шу заҳотиёқ:\n- Жаҳондан вужудингни йўқ қилиб юбораман!— дея унга ғазаб қилди. Девона ўзини ерга ташлаганча зор ёлвориб, шундай деди:\n- Эй ҳусни билан парилар ва ҳурларга орият келтирган. Мен сен тўғрингда нима сўз айтган бўлсам, уларнинг барчаси сенга бўлган муҳаббатим туфайлидир, ихлосим ва дўстлигим туфайлидир. Уларда ҳеч қандай шикоят, ўринсиз таъна-дашномлар ва киноялардан асар ҳам йўқ.\nАммо сени мақтаб, васф этишда камчиликка йўЖ. қўйибман: буни тан оламан. Энди ўзинг марҳамат кўрсатмасанг, ҳолим хароб бўлади. Мен айтган бу сўзларни нодонликка йўйсанг, уларнинг барчасини жаҳолат ва билмасликдан деб ҳисобласанг. Чунки уят мен телбани ҳалок қилмоқда, агар сен ҳам ўлдирмоқчи бўлсанг, бу энди менга оғир заҳмат бўлиб тушади!\nТелба ўз нуқсонини бўйнига олиб, узрхоҳлик қилгач, париваш ҳам лутф кўргазиб, унинг қонидан кечди.\nБу йўл аҳлига етакчилик қилганлардан бири Хожа Абдуллоҳ Ансорий шундай деган эди:\n- Киши созини руд оҳангига мослаб, бу оҳанг ичра бир ёқимли қўшиқ айтса, бироқ бу куйи ва қўшиғидан мақсад Аллоҳни ёдга олиш бўлса, эй, пок эътиқодли, билгУки, унинг бу иши ғафлат оҳангж билан Қур он тиловат қилишдан яхшироқдир.\nАгар қўшиқ ва нағмада огоҳлик мавжуд бўлса, бу тоат вақтидаги гумроҳликдан яхшироқ саналади.\nЎз камчиликларини афв этишни ёлвориб сўрамоқ ва гуноҳларидан ўтишни илтимос етмоқ\nЭй ғойибдан барчага ҳукмдор сахий Ҳақ! Барча саховат аҳлининг мавжудлиги сен туфайлидир. Сенинг лутф ва эҳсонингга поёну ҳад йўқ, мурувват ва инъомларинг сон-саноқсизджр. Сени васф этиб ҳар неки ёзган бўлсам, гарчи улар жозибали бўлмаса-да, сендан кечирим сўрайман. Фақат мен эмас, балки неча буюк алломалар васфинг ҳақида йиллар давомида қалам суисалар, улар ҳам инсоф билан ўз ожизликларини бўйинларига олишлари лозим бўлади.\nМендек бир ошуфтаҳол девона Фоний агар сен ҳақингда бир неча сўз айтган бўлса, унинг хато ва нуқсонларини карам юзасидан авф қил, ёзган яхши-ёмон ёзувлари учун кечир. Мен нима ҳақида қалам сурган бўлсам, сендан ёздим, сендан ўзга ҳақида сўз юритмадим, менга шунинг ўзи етарлидир. Ортиқ ёки кам деган бўлсам ҳам сендан дедим, чин ёки ёлғон айтган бўлсам ҳам сендан айтдим.\nСенинг сирларинг менга қанчалик аён бўлган бўлса, уларни қуш тили билан баён қилиб бердим.\nБу дам худди чала сўйилган қушдек ўзимни йўқотиб, қуш тили билан сенга ёлвормоқдаман. Чунки барча қуш ҳам ширин сўз айтиш, нозик маъно ва чечанликка эга бўлавермайди. Агар булбул лутф билан ажойиб достонлар айтса, қарға ёқимсиз куйларни ҳаддан оширади. Бас, шундай экан, барча қушнинг куйлаши дилга хуш келавермайди, барча қушнинг нағмаси дилкаш бўлавермайди.\nМен улар тилидан сўз айтдим, албатта, барча қушнинг сайраслии бир мақомда бўлмаган. Тўти ва шорик(майна) одамга ўхшаш гапира олсалар-да, ҳар бирининг нутқи ўзгачадир. Улар сайрашида тафовут мавжуд бўлиб, бири ҳақ ҳақида сўз айтса, иккинчиси бут ҳақида сўз дейди. Бирида шак бўлса, яна бирида дин мавжуд.\nАммо Фонийнинг куфру дин билан иши йўқ. Чунки у ҳар нима айтган бўлса, сен туфайли айтди! Сен унинг хатоларига пардапўшлик қилгин, токи у ҳам фано базмида бир қултум май ича олсин! Унга фано жомини насиб этганингда, бақо иқболини бермоқликни ҳам унутма!\nШайхнинг васфи ва ўзининг унга пайравлик қилгани тавсифи\nЭй Фоний! Яна бир гўзал асар ёзиб, қушлар тилини ажойиб йўсинда шарҳлаб бердинг.\nҚушлар тилига йўл топганлардан бири Сулаймон пайғамбар эди. Кейин вазири Осаф ундан таълим олиб, қушлар тилини ўрганди, аммо бу тилдан у ҳеч кимни хабардор этмади. Бу иккаласидан ўзга киши бунинг уддасидан чиқмади, бошқа одамлар қуш тилини билмаганликлари учун унинг фаҳмига етмас эдилар.\nТез айланувчи фалак шитоб билан орадан бир неча минг йилни ўтказиб юборди. Шундан сўнг чаққон сайр этувчи, чечан нутқ айтувчи ва ўткир ақлли омади юришган бир қуш майдонга чиқди. Уни қуш дема, балки фано Қофининг анқоси де, барча қушлар тилининг доноси де! У бу йўлнинг бошловчиси ва авлиёлар қибласи бўлиб, кўнгҳ тўғри йўл кўрсатиш учун зиёлангандир. У ҳақиқат сирларини кашф этишда фарид1— ягона ва тенги йўқдир, нутқидан ҳақиқат аҳли баҳраманд бўлади. Бу киши ирфон аҳлининг йўл кўрсатувчиси, маърифат бозорининг Атторидир.\nУ бу гулшан ичра пайдо бўлганида гўё қушлар ҳам нутқни ундан ўргангандек бўлдилар. Унинг қуш тили билан гапириши Осафдан ҳам, ҳатто Сулаймондан ҳам ортиқроқ эди. Чунки улар қуш тилини билган бўлсалар-да, лекин бундан элга бирон-бир наф етмади. Ҳақ Аттор тилини бийрон қилгани учун "Мантиқ ут-тайр" достони ошкор бўлди. Бу тил изоҳини тўла-тўкис баён этиб, илоҳий сирларни шарҳлаб берди. Бошланиш ва тугалланиш ҳақида чиройли сўзлар хазинасидан кўплаб гавҳарлар сочди. Бу гавҳарлар билан замона чўнтагини тўлдирди, барча кишилар ундан баҳраманд бўлдилар. Хазинадаги тилсим очилгач, ҳар гадога бу гавҳарлардан муайян улуш тегди. Асарини кўпчиликка қуёш каби ошкор этиб, сўзларидан Жамшид жоми каби садо чиқарди. Кимки лабташна бўлса, бу майдан унга ичирди. Ўзгалар бу ҳақда сўз айтишдан ожиз қолдилар. Қуш тили билан шундай калом сурдики, унинг бу сўзлари худди тўтийи гўё сўзлари каби барчага манзур ва маъқул бўлди.\nУ ёзган асарни форсий тилни билувчи халқлар фаҳм этиб, ундаги барча яширин нозикликлардан хабардор бўлдилар. Аммо содда, бечора турклар бу тилни етарли даражада билмаганликлари сабабли қуш тили билан форсча ёзилган бу асарни тушуниш иқболидан маҳрум қолдилар. Улардан кўпчилигининг қўли қушдан ҳоли бўлмаса-да, лекин уларга қуш тили тушунарли эмас эди.\nМен ёзу қиш Аттор дўконидан қанд ва шакар олиш билан шуғулландим, балки бу дўконда тўти янглиғ макон тутиб, шакар ушатар эдим. У қуш тили билан менга неки хитоб қилган бўлса, мен унга худди тўти каби жавоб қайтарар эдим. Йўқ, балки унинг пок руҳининг гапга чечан қуши Арш боғидан келиб, менинг кўнглимга ўрнашиб олгандек эди. У менга қуш тили мушкилларини ҳал этиб, бу такаллумда устодлик қилар эди. Шу тариқа мен у калом ичра камолотга эришиб, мазкур асаримни туркий тилда ёздим. Гўё мастлигидан ёқимли сайраётган қуш каби кўп куйларимни туркона созга ҳамоҳанг қилдим. Қайси бир қуш, балки минг хил дост он куйловчи булбул деб айтгин, унинг ҳар бир достонида янги бир оҳанг мавжуддии. Лекин унинг бу достонлари гул шавқидан битилган бўлиб, ундаги нолаю афғонлар ҳам шуни васф этишга бағишланган эди. Мен ўша минг хил нола чекувчи булбулдурнан. Ҳар бир фиғонимни бир достонимда жо қилганман. Ушбу гулшан ичра мастонавор қадани қўйиб, куйларимни баланд пардаиарда ижро этдим. Менинг бу куйларимни эшитган ҳар қандай сайроқи қуш ҳам улардан қусур топа олмас эди. Шайх руҳидан менга мадад етишиб, бу булбул сайраши чексиз бўлди. Ҳар бир киски бу мутаносибликка кўз ташласа, унга Қақнус қушини ўхшжктган бўлар эди.\nЎзининг шайх руҳи мададидан унга ўхшатма қилганлигига Қақнус тамсили\nҚақнус деган бир ажойиб қуш бор эмиш. У Ҳиндистон мулкида мақом тутган бўлиб, ўша ерда сайр қилар экан. Бу қушнинг шакли келишган, гавдаси ҳам бақувватдир. Унинг ҳар бир парида ўзгача нақшлар ва ранглар жилва қилади. У шундай ажойиб кўриниши билан бирга, ажиб бир тумшуққа ҳам эга. Тумшуғида бир талай тешиклар бор. Агар у жонга ҳузур бахш этувчи дилкаш бир наво тузмоқчи бўлса, тумшуғидаги ҳар бир тешикдан янги бир куй таралади. Агар у бирор куй чалса, бу куйни эшитган киши ҳушидан ажралади. У жуфтсиз ҳолда ўзи танҳо яшайди. Ҳеч бир қуш унга тенг кела олмайди. У кишилар оёғи етмайдиган олис бир ўрмонда маскан тутиб, бир дарахт бошида ўтиради. Бир кун Фисоғурс ўша ердан ўтаётганида, унинг унлари қулоғига чалинибди. У бу куйдаги турли садоларни эшитиб, улами ажратган ҳолда мусиқа фанини кашф этибди.\nҚақнус ўрмонда жуда узоқ йиллар ҳаёт кечириб, умрини ўтин йиғиш билан ўтказади. Бу ўтинлардан, улар хоҳ ҳўл, хоҳ қуруқ боисин, беҳад улкан бир хирмон ҳосил бўлади. Умри поёнига етгач, у неча йиллардан буён жамланган хирмони устига чиқиб, бир хушнаво куй тортади, ниҳоятда ҳазин оҳангда дилкаш бир наво билан сайрайди. Бу куйни эшитган ўрмондаги барча қушлар ва ваҳший ҳайвонлар унинг атрофида йиғиладилар. Унинг мунгли ноласи уларга қаттиқ таъсир этиб, кўпчилиги хастаҳол бўлганча ҳалок бўлади. Унинг бу куйлари ниҳоясига етгач, охирида бир ажиб ўтли наво тортади. Бу наводан ўзи йиққан улкан хирмонга ўт туташиб, у турган манзил ва маскан олов ичида қолади. Бу ўт фалакка байроқ тортганча осмону фалакка кўтарилиб, хирмон гўё хашакка чақмоқ тушгандек ловиллаб ёна бошлайди. Бу ўтинлар ёнган сари Қақнуснинг ўзи ҳам улар билан бирга ёниб, парлари худди япроқлардек ўртанади. Ниҳоят, унинг ҳам ўзи, ҳам йиққан ўтинлари кулга айланади. Бу ёнғиндан юз туман зарра бир бутун бўлиб бирлашади.\nБу куллар бир тоғ бўлиб уюлгач, унинг ичида бир қақнусбачча — Қақнус боласи бекиниб ётади. У аста-секин қимирлаб кул ичидан бош кўтаради, кейинчалик турли-туман зийнатларга эга бўлган қанотлар чиқаради. Ҳавога кўтарилиб, атрофга назар ташлайди ва ўрмонни кўради ҳамда ўтин йиға бошлашга киришади. У ҳам умри давомида ўтин тўплаб, бу иш охирида бир дилкаш ун тортади. Унинг ёши поёнига етгач, у ҳам ўз отаси нима иш қилган бўлса, ўша ишни қайтаради.\nШайх гўё ўша аввалги қушга ўхшайди. У ҳам умрини куй айтиш билан ўтказади. У шундай ажойиб дилкаш наво билан сайрадики, унинг куйи барча ваҳший ҳайвонлар ва қушларни ўзига рнафтун этди. Барча унинг бу офат етказувчи навосидан нобуд бўлиб, хирмон ва унинг эгаси каби кулга айланди. Аммо ўша кул ичидан чўғдек ялтираб, балки чўғ ичидан самандар каби чиқиб келган бир қуш боласи бор эди. Аввалги қуш қандай ҳолатда кун кечирган бўлса, бунда ҳам ўша ҳолат зоҳир бўлди. Бу ҳам яна ўшанча хирмон жам этди ва унинг ҳам умри ниҳоясига етди. Гулшан ва даврондаги ҳар хил қушлар, фақатгина қушлар эмас, балки ваҳший ҳайвонларни ҳам ўз атрофида йиғди. Тумшуғидан юз хил наво чиқарди, бу наволарнинг барчаси ҳақнинг яширин сирлари ҳақида эди. У ҳам ўзига, ҳам хирмонга ўт солиб, ўзини ва ўзгаларни куйдирди.\nМен уни ота, ўзимни ўғил деб атамай, у бир олий сифат шоҳ бўлса, мен унинг бандаси, қулиман.\nЧунки аввал у бу оловда куйиб, барча оламга ўт солди. Сўнгра бу ўтдан биронта кимса менчалик куйиб-ёнмади, оламни ўртовчи ва дунёни ёритувчи шуъла бўлиб порламади.\nҚуш тили воситасида шуълалар пайдо қилиб, ҳам ўзимни, ҳам элнинг кул бўлишини билдим. Бу дунё отамдан нимаики кўрган бўлса, менга ҳам у насиб бўлди. Олам элини ҳам, ўзимни ҳам ўртадим. Сўзни ҳам қуш тилидан ўзгача қилмадим. Умидим шуки, бу фано ёлқини барча куйганларга абадийлик ато этсин.\nТалаб йўли борасида муножот\nЁ Аллоҳ! Барча мавжудот сенга интилади, сен уларга матлубсан ҳам муҳаббат аҳлига маҳбубсан! Икки оламдаги барча мавжудот сени ахтаради, сенга мойил бўлганлар бошқа нарсага хоҳиш қилишдан ўзларини четга тортадилар. Сендан ўзга, гарчи у малак ёки пари бўлса-да, толиб бўлиб излашга арзимайди. Жаннат ва кавсар булоғини ҳам, жаннатдаги тўби дарахтию ҳуриарни ҳам сенсиз исташ қусурлидир.\nЖону кўнглимни ўзингга толиб эт! Дард ила ишқингга шавқимни ғолиб эт! Ҳам менга талаб завқини восил қил! Ҳам яна тилаб топмоқни ҳосил қил! Ўзингдан бошқани кўнглимдан чиқариб ташла! Унда сени эслашни қалбим ҳузурига айлантир!\nБир толиб мурид Каъбани зиёрат қилиш учун йўлга чиқди. Бистом шаҳрида уни Боязид учратди. У шайх билан учрашувга мушарраф бўлди. У ердан ўтиб, яна Каъба томон йўл олди.\nБу хом кишига ҳаж қилиш муяссар бўлгач, у орқасига қайтди ва яна Бистом шаҳрига етиб келди. Ғофил солик салом бажо келтириб, пир хизматига сарфароз бўлди. Шайх уни кўргач, шундай деди:\n— Эй йўловчи! Васл истаб қанча водий ва даргоҳларни босиб ўтдинг. Аллоҳнинг уйи ҳақида бизга бирон нишона аюб бер!\nОгоҳ муршид шу сўзларни айтгач, у:\n— Кўрган уй ниҳоятда олий бўлса-да, аммо уй эгасидан ҳоли эди! — деб жавоб қайтарди.\nШунда хабардор шайх ҳожига деди:\n— Эй талабдан асло хабар топмаган киши! Ахир уй эгаси йўлда сенинг ҳамроҳинг, ҳар қадам қўйган йўлингда огоҳинг эди-ку! Сени ўз уйига етказган ҳам — ўша! Олиб борган ва қайтариб келган ҳам унинг ўзи! Сенда буни фаҳмлаш учун фаросат етишмас эди. Шунинг учун гарчи толиб бўлсанг ҳам, сенинг бу ҳаракатинг нуқсонлидир.\nЁ Раб! Мени бу талабда комил этгил! Матлубимдан сира ғофил қилмагил! Интилишимда Ммки ҳамроҳлик қилса, у ҳамроҳдан менга огоҳлик бергил!\nИшқ йўли ҳақида муножот\nЭй кўнгилни ишқидан равшан қилиб, ҳажр тиканзорини гулшан этган! Ишқинг ўтидан ой ва қуёшга ёруғлик етишади, шунинг учун ҳам улардан туну кун нур ёғилиб туради. Ишқинг чақмоғи жонларга ўт солади, шуъласидан ободу вайронларга ўт тушади. Ишқинг жонни ўртагувчи бир оташин юлдуз бўлса, унинг сири пок бир гавҳардир. Жонимга ўша юлдуздан нур етказ! Кўнглимни ишқинг бодаси билан маст қил: бундан мен худди майпараст каби маст бўлай! Бу май билан мени беҳуш айла! Ақлим ўртадан кўтарилгач, мени фаслингга восил эт!\nОмир қабиласидаги Қайсни ишқ мағлуб этгач, унинг ақли ҳуши ишқ аро жинниликка юз тутди. У Лайли ишқида шунчалик мағлуб эдики, гўё истовчи ую, бу эса исталгандек эди. У бу ишққа шунчалик қоришиб кетган эдики, бунда у худди мутлақ Лайлининг ўзгинаси эди, яъни ишқда Лайли билан бир бутунликка эришган эди.\nКунлардан бир кун биров ундан: "Отинг нима?" - деб сўради. У: "Лайли",- деб жавоб қилди.\n— Буни қандай исбот қиласан?- дебди бояги киши.\n— Кимнингки зоти Лайли бўлса, буни исботлаб ўтиришга ҳожат йўқ! Гарчи бу сенга шак бўлиб туюлса ҳам, менга аниқдир!- деб жавоб берди у.\nБундай ошиқликка юз минг офарин боисин!\nМени ҳам ишқ ўтига ёндиргил! Ишқ ягоналиги ичра мени ҳам маъшуқ этгил! Унда ишққа чўмишни менга қисмат этки, ўзлигимга бўлган муносабатим буткул узилсин! Ишқ аро Фонийни нобуд айлагил, сўнгра ишқинг бирла мавжуд айлагил!\nМаърифат йўли борасида муножот\nЭй инсонни маърифат кони қилиб, унинг кўнглини маъ рифат жаҳони айлаган! Маърифатни ҳар кимга тақсимлаб, жаҳонда унга ориф -билувчи дея исм қўйдинг. Кимларни маърифатга муяссар этган бўлсанг, уларнинг ҳолатини турлича қилдинг. Бунда ҳар бир кишининг сайр этишини ўз камолига мослаштирдимг. Ҳар бир кишининг яқинлигини унинг турмушига яраша қилиб бердинг. Бу биёбон йўлини беҳисоб этдинг, улар йўловчи учун чекланмагандир.\nЁ Раб! Бу йўллардан қайси бирига солик маърифат истаб кирса, у сенга олиб боради! Овора Фонийни ҳам шу йўлга сол! Йўлни босиб ўтгач, висол насиб этгил.


Илоҳий тоқлик ва муқаддас жуфтлик хусусида устоз ва шогирд суҳбати - 3 Декабря 2014 - reklamasiz mp3lar,Tasix,shou biznes,audio sher,minus mp3\nИлоҳий тоқлик ва муқаддас жуфтлик хусусида устоз ва шогирд суҳбати\nQo'shdi: farab Sana: 15.12.2019, 13:21 Ko'rildi: 818 Fikrlar: 0\nУстоз – Республика бош уронефрологи, тиббиёт фанлари доктори, профессор,“Шуҳрат” медали соҳиби Жуманазар Бекназар.\nШогирд – тиббиёт фанлари номзоди, Турон Фанлар академияси академиги, олий тоифали жарроҳ, Ўзбекистон Ёзувчилар Уюшмаси ва Халқ Табобати Академияси аъзоси Алижон Зоҳидий.\n– Шоир Абдулла Ориповнинг “Ёлғизлик” шеърида қуйидаги мисралар бор:\nБоболар гоҳида ўкинчга қолиб,\nШоҳларнинг номига нома битганлар.\nИнсонлар шарафин хотирга олиб,\nТангрининг ёдини зикр этганлар.\nДеганлар боқишиб сирли самога,\nЁлғизлик ярашар фақар Худога.\nДарҳақиқат, халқ орасида фақат Аллоҳи Карим ёлғиздир, жамийки тирик-нотирик мавжудот ва махлуқот борки, барчаси жуфтдир, деган тушунча бор. Сиз табобат ва ислом динини уйғунлаштириб олиб бораётган олим сифатида ушбу дунёқарашларни қандай баҳолайсиз?\n– Бани Одам қўлидаги илмий манбалар орасида энг муқаддаси Қуръони Карим бўлиб, ундаги “Ихлос” сурасида Парвардигорнинг қуйидаги сифатлари баён қилинган: “Эй ( Муҳаммад с.а.в) у Аллоҳ ягона деб айт. Аллоҳ барча ҳожатлар сўраладиган зотдир. Туғмаган ва туғилмаган. Яъни унинг фарзанди ҳам , ота-онаси ҳам йўқ. Ва унга ҳеч ким тенг-ўхшаш бўлган эмас”.\nЎзида энг улуғ ҳақиқатни жамлаган мазкур сура пайғамбаримизнинг шоҳидлик беришларича, моҳияти бўйича Қуръони Каримнинг учдан бирига тенг.\nТангри Таоло борлиқда ягона, яъни Аҳад бўлиб, у яратган барча мавжудотлар жуфт.\nБирор фалокат, табиий офат оқибатида улкан сув уммони тўлқинлари аро ёки кенг музликлар, ададсиз саҳролар ичида ёлғиз қолган одам очлик, сувсизлик ёки совуқдан эмас, балки аксарият ҳолларда ёлғизликнинг ваҳимасидан жон таслим қилади. Башарият тарихида бундай мисоллар ададсиздир. Шунинг учун Ҳақ Таоло тақдир этиб белгилаган бу жуфтлик “Муқаддас жуфтлик” деб аталиши лозим.\n– Диний ҳамда тиббий манбаларда инсоннинг Муқаддас жуфтлигига оид маълумотларни шарҳлаб берсангиз.\n– Илмий-диний манбаларда бу ҳақда жуда кўп битиклар мавжуд. Жумладан, Одам алайҳиссалом тупроқдан бино этилганидан кейин унинг қовурғасидан Момо Ҳаво яратилади ва хитоб қилинади: “Сизларни жуфт қилдик!” Ўша қутлуғ ондан бошлаб Аллоҳнинг халифаси учун жуфтлик тақдири азал бўлиб қолади. Ҳазрати Нуҳ набиюллоҳнинг давридаги улуғ тўфонда ҳам инсон аҳлидан 40 жуфт, бошқа жонзотлардан эса бир жуфтдан сақлаб қолинишига амр бўлган. Шу тариқа замонлар ўтиб, жуфтлик тушунчаси муқаддаслаша борди. Муҳтарам пайғамбаримиз с.а.в инсон жуфтлиги тушунчасини фарз эканлигини таъкидлаб, уйланишга лаёқатли бўла туриб ёлғиз яшашни ихтиёр қилганларни қаттиқ қоралади. Бу ҳақда ниҳоятда кўп ҳадислар сақланиб қолган. Сарвари олам саҳобалари билан йиғилганларида ҳамма вақти уларни дуо қилиб айтар эканларки: “Уйланиб, ўз-ўзларингдан кўпайинглар, токи рўзи-маҳшарда мен умматларим кўплиги билан фахрланай!” Саъда ибн Ваққосдан ривоят келтиришларича, ул зоти бобаракот тарки дунё қилиш ва дунёдан тоқ ўтишнинг макрухлигини кўп бора таъкидлаганлар.\nИлмий-тиббий нуқтайи назар билан қаралганда, инсон жуфтлигида ниҳоятда улкан мантиқ мавжуд. Жумладан, етук ёшдаги оилали одамлар орасида пешоб-таносил тизими аъзоларининг хавфли ўсмалари уйланмаган одамларга қараганда уч баробар кам учрайди. Умумжаҳон Соғлиқни Сақлаш Ташкилотининг берган маъумотларига қараганда, бўйдоқликда ҳаёт кечирадиган одамлар орасида асаб-руҳий хасталиклар ва бузилишлар беш баробар, ўз-ўзини ўлдиришга мойиллик эса етти баробар кўп учрар экан. Шу билан бирга, бундай одамлар пала-партиш жинсий ҳаёт кечириши бу эса ўз навбатида жинсий йўл билан берилувчи сўзак, захм, трихомоноз, уреаплазма, токсоплазма, цитомегаловирус, герпес, юмшоқ шанкр, замбуруғли касалликлар, орттирилган иммун танқислиги синдроми, В, С, Д гепатитлари каби касалликларни юқтириб олишга шароит туғдиради. Иккинчи томондан эса, бундай шахслар зинодек гуноҳи кабирга қўл уришга мажбур бўладилар. Пайғамбаримиз зинокорнинг бу дунёда юзидан нур кетиб, уйидан барака кўтарилиши, боқий дунёси эса куйиб кетишини кўп бора таъкидлаганлар.\n– Аллоҳ яратган бошқа мавжудотлар жуфтлиги хусусида сўзлашсак…\n– Қуръони Каримнинг “Зарийат” сураси, 49-оятида қуйидаги улуғ ҳақиқат яширинган: “Ва шоядки, эсласангизлар (ўйлаб кўрсангиз) ҳар бир нарсани жуфт қилиб яратдик. Кўриниб турибдики, борлиқдаги ҳар бир нарсанинг жуфт яратилишида ҳам Қуръони Каримнинг улкан илмий мўъжизаси ётибди. Ушбу оятлар Маккада илк бор нозил бўлган онлари одамлар бу маънони фақат тириклик оламигагина хос бўлса керак, деб тушунганлар. Кейинчалик илмий тараққиёт ҳар бир нарсада илоҳий жуфтлик мавжудлиги қоидасини топиб исботлади. Масалан, электр токи Қуръони Карим нозил бўлганидан қарийб 13 аср кейин кашф қилинди, бироқ у ҳам манфий ва мусбат электр зарядларининг қўшилишидан, яъни муқаддас жуфтликдан иборат. Инсон ирсиятининг асоси – хромосомалар ҳам пайғамбаримиз замонасидан 12 аср кейин кашф қилинган, аммо уларда ҳам муқаддс жуфтлик мавжуд.\nАтом кашф этилганида бу соҳанинг етакчи мутахассислари бир овоздан: Бу борлиқнинг асоси, энг кичиги ва бўлинмас зарраси, бундан ҳам кичикроқ нарса бўлиши асло мумкин эмас!” дейишган эди. Лекин орадан йиллар ўтиб Аллоҳ каломининг ҳақлиги яна бир бор ўз исботини топди: атом электрон ва протон номли илоҳий жуфтликнинг уйғунлашмаси экан! Инсоният ҳеч қачон бу жуфтликни ўзича ўзгартиришга қодир эмас!\nКимёда анализ ва синтез, биологиядаги ассимиляция ва диссимиляция, анаболизм ва катаболизм жараёнлари ҳам ўзаро жуфт. Бундай мисолларнинг адоғи йўқ.\n– Устоз, 50дан ортиқ илмий ихтиролар, кашфиётлар қилиб муаллифлик гувоҳномаси ҳамда патентлар олган, ўнлаб китоблар ёзган, инсон вужуди ва руҳиятини теран англаган олим, минглаб беморларни соғлом ҳаёт қучоғига қайтарган ҳозиқ шифокор сифатида инсон танасидаги жуфтликлар хусусида ҳам гапириб берсангиз…\n– Ҳақ Таоло ўз халифасини ниҳоятда одиллик билан барча аъзо ва тизимларини мутаносибликда, ички ва ташқи муҳитнинг тақиқ ва тазйиқларига бардошли қилиб яратган. Имкониятлари кенг, ўзи эса шафқатсиз дунёнинг сарҳадларида яшовчан бўлсин деб аъзоларини жуфт қилиб берган. Кўриниб турган қўл-оёқ, кўз-қулоқлардан ташқари, ички аъзолари ҳам қўшалоқлик қонуниятидан ташқарида эмас. Буйраклар, буйрак усти безлари, ўпкалар, бош миянинг ярим шарлари, ички секреция безларининг жуфтликлари ёҳуд қўшалоқ бўлаклари мавжудлиги… Мазкур аъзоларнинг биттаси хасталанганида унинг жуфти барча вазифаларни ўз зиммасига олади, шу тариқа инсон ҳаёти ва насли қиёматгача давом этади. Баъзан эса кучли зарарловчи омиллар оқибатида ирсий дастур ўзгариб кетиб (мутация) илоҳий жуфтликка путур етади, бу ҳолат эса индивид мослашувчанлиги ва яшовчанлигига салбий таъсир кўрсатади. Масалан, ягона буйрак билан туғилган одамларда пешоб-таносил тизими аъзоларининг касалликлари ниҳоятда оғир ва жадал кечиб буйрак етишмаслигидан ўлим юз бериши муқаррар бўлиб қолади. Илмий-тиббий адабиётларда ҳатто иккинчи буйрак йўқлигини билмасдан туриб хасталанган ягона буйракни олиб ташлаб (нефрэктомия) ўлим келиб чиққанлиги тўғрисида маълумотлар мавжуд.\n– 1994 йили бўлиб ўтган бир ҳодиса ҳеч эсимдан чиқмайди. Мен у йиллари Республика бўйича санитар авиация хизматида ҳисобда турар, ҳар ойда бир ҳафта бу хизмат турини кўрсатиш учун Республикамизнинг олис-яқин ҳудудларига самолётларда бориб келардим. Ана шундай хизмат сафари билан Нукусга учишимга тўғри келди. Беруний тумани марказий касалхонасига етиб келганимда кун кеч бўлган эди. Бир кун муқаддам 12 яшар ўғил болани автомашина туртиб кетган, зарба чап томонлама бел соҳасига тўғри келган экан. Бемор шошилинч равишда касалхонага ётқизилган. Навбатчи шифокорлар беморда чап буйракнинг шикастланиши, ички қон кетиши ташхиси билан шошилинч операцияга олганлар. Операция маҳали беморда чап буйракнинг юқори қутби мажақлангани, ундаги томирлар йиртилиши ҳисобига қон кетаётгани аниқланган. Жарроҳлик қонун-қоидаларига кўра, болалар жарроҳлигида операциялар аъзони сақлаб қолувчи характерга эга бўлиши, шифокор ҳар қанча қийналиб бўлса ҳам аъзони сақлаб қолишга ҳаракат қилиши керак.\nАммо навбатчи жарроҳнинг малакаси камлигиданми, ёки мажақланган соҳа катталигиданми, ишқилиб шифокор шикастланган буйракни бутунлигича олиб ташлашган. Операциядан кейин беморнинг аҳволи кескин ёмонлашиб, пешоб ажралмай қўйган, орадан 6-7 соат ўтиб тана ҳарорати кескин кўтарилган, нафаси сиқиб, қон босими ошиб кетган, бола тинимсиз қусган. Синчиклаб текширишлар болакайдаги ягона буйрак олиб ташланганини кўрсатди.\nШошилинч ўтказилган тозалаш муолажалардан кейин аҳволи бир оз мувозанатлашган беморни Тошкентга, Республика болалар оператив нефрологияси бўлимига олиб келдик. Ўртача бир ойга яқин болакайнинг қонини гемодиализ муолажалари билан тозалаб, баҳоли қудрат ёрдам кўрсатдик ва бир ой ичида бола нобуд бўлди. Буйраксиз яшаб бўлмайди, ахир.\nУшбу ўринда боланинг нобуд бўлишига бир қанча салбий омилларнинг уйғунлашиб келиши сабаб бўлган. Биринчидан, зарба ягона буйрак соҳасига тўғри келган, иккинчидан, навбатчи жарроҳ беморда иккинчи буйрак бор-йўқлигини, унинг функциясини текшириб ўтирмай, олиб ташлаган. Ваҳоланки, болалар хирургиясининг энг асосий принциплари – аъзони сақлаб қолувчи операциялар ўтказиш эди.\n– Аммо ўсувчи вужудда ўз-ўзини мувозанатга солиш механизми шу қадар кучлики, етишмай қолган аъзо фаолиятини унинг қўшалоқ қисми бажариши мумкин. Бу ҳам илоҳий жуфтликнинг мўъжизаси. Тарихда бундай мисоллар талайгина. Юқумли хасталикларни эмлаш йўли билан олдини олишдек улкан ихтиро муаллифи Луи Пастер вафот этганидан кейин ўтказилган патолого-анатомик текширишлар қарийб ўттиз йил мобайнида у миясининг битта ярим шари билан яшаб, ижод этганлигини кўрсатди. Ўттиз йил муқаддам олим миясининг чап ярим шарига қон қуйилган. Мия қопқоғи очилганида мазкур ярим шар бутунлай бужмайганини кўришган. Шунга қарамай, олим ўзининг энг улкан ихтироларини ягона – ўнг ярим шар билан қилган. Мана, муқаддас қўшалоқликнинг яна бир тажаллийси!\n– Инсон вужудида қўшалоқ бўлмаган аъзолар ҳам бор, бунга нима дейсиз? Масалан, юрак, жигар, йўғон ва ингичка ичаклар…\n– Юрак – моддий аъзо. У бутун танамиздаги барча аъзо ва тизимларни умр адоғига қадар қон билан таъминлаб туради. Аммо уни қалб аталмиш жуфтлиги ҳам мавжуд-ку! Биз унинг воситасида севамиз, қувонамиз, нафратланамиз ва изтироб чекамиз. Шунингдек, у энг олий ҳис-туйғуларимиз, орзу-умидларимиз манбаи ҳам. Муҳим бир моҳиятга эътибор берайлик! Юракнинг ўзи жуфт бўлмача ва қоринчалардан иборат. Биз юракни икки қоринча ва икки даҳлизчадан ташкил топган ҳамда муҳим илоҳий вазифани бажариш ишқида бирлашган деб аташга тўлиқ ҳақлимиз. Жигар хусусида ҳам шуни айтиш мумкин: у алоҳида нерв ва қон томир билан таъминланадиган иккита бўлак ва ўнта сегмент (бўлак)дан иборат. Ингичка ичакнинг айнан бир-бирига тенг оч ва ёнбош ичак қисмлари мавжуд. Киндикдан бир неча сантиметр юқорида қатъий ўрта чизиқ бўйлаб юқори ва пастки ичак тутқич артерияларидан алоҳида қон олувчи йўғон ичакнинг ҳам алоҳида иккита қисми мавжуд. Инсон наслини давом эттириш учун масъул хромосомалар ҳам бир-бири билан кесишган алоҳида таёқчалардан иборат. Ирсий дастурнинг асосини ташкил қилувчи ДНК ҳам аминокислоталардан тузилган ўзаро жуфт тасмачалардан иборат. Алахусус, инсон муқаддас жуфтликнинг оқилона уйғунлашмасидир.\nBo'lim: Qiziqarli ma'lumotlar / Интересные\nSaudiya Arabistonidagi to‘yda kuyov\nDildora Niyozova.. haqida ma'lumot..\nO‘zbekistonda 19—20-sentabr kunlari


ТАЪЗИЯ – Telegraph\nҚорақалпоғистон Республикаси Жўқорғи Кенгесига\nҚорақалпоғистон Республикаси Вазирлар Кенгашига\nДавлат ва жамоат арбоби, Қорақалпоғистон Жўқорғи кенгеси раиси - Ўзбекистон Республикаси Сенати Раисининг ўринбосари, Ўзбекистон Қаҳрамони Муса Тажетдинович Ерниязовнинг вафоти Фарғона вилояти аҳлини ҳам қайғуга солди.\nБу инсон умрининг салкам йигирма йилини Қорақалпоғистон халқининг бахтли келажагини таъминлаш йўлида сарфлади. Қорақалпоғистонликларнинг қўлга киритган барча ютуқларида халқ тилида меҳр билан “ота” деб аталган етакчининг чексиз хизмати бор.\nҚорақалпоғистонликлар Муса Ерниязов номи билан фахрланишга тўла хақлидирлар. У қаерда, қандай вазифада ишламасин Ватанимиз ва халқимизга ҳалол, сидқидил хизмат қилди.\nУ эришган ҳаётдаги энг катта бойлик-халқ ишончи эди. Айниқса, Орол бўйидаги экологик вазиятни изга солиш, одамлар турмуш даражасини юксалтириш борасидаги улкан бунёдкорлик ишлари халқ қалбидан чуқур ўрин олган.\nМуса Тажетдинович яратган раҳбарлик мактаби ва тажрибаси ҳам кўплаб ёшларга ўрнак ва ибрат бўлиб қолади. Бу қалби кенг ва пок инсон фарғоналикларнинг кўхна Қорақалпоғистонда ҳамкорликда деҳқончилик қилишлари, чорвачиликни ривожлантиришлари учун ҳам барча шароит яратиб берганди. Фарғона вилоятида этник қорақалпоқлар яшайдиган қишлоқ аҳли ҳолидан хабардор бўлиб турарди.\nЗамонамизнинг мамлакат тараққиётига беқиёс хисса қўшган етук давлат арбоби, билимдон раҳбарларидан бири Муса Тажетдинович Ерниёзовнинг порлоқ хотираси биз, фарғоналикларнинг ҳам қалбларида доимо сақланиб қолади.\nҚорақалпоқ халқига, марҳумнинг оила аъзоларига ҳамдардлигимизни билдирамиз.\nШ.Ғаниев, Л.Муродова, Т.Холдоров, Э.Сиддиқова, И.Султонов, Б.Темиров, У.Умаров, П.Эргашева, М.Мамадалиева, О.Хошимов


Касбингизни айтинг – соғломлаштирамиз! - 5 Ноября 2018 - Блог - WWW.SHERLAR.INFO - SEVGI SHERLARI TABRIK\nГлавная » 2018 » Ноябрь » 5 » Касбингизни айтинг – соғломлаштирамиз!\nКасбингизни айтинг – соғломлаштирамиз!\nИнсон саломатлигига таъсир этувчи омиллар жуда ҳам кўп. У ёки бу касаллик юзага келишига кишининг нафақат турмуш тарзи, одатлари, ирсият ёки атроф-муҳит, балки касб-кори ҳам сабаб бўлади.\nБу борада мутахассислар Дилбар Саматова, Тошкент шаҳридаги 48-оилавий поликлиниканинг умумий амалиёт шифокори,\nКлара Рустамова, фитнес-мураббий ўз маслаҳат ва тавсияларини бердилар.\nТик оёқда ишлайдиганлар\nЎқитувчи, сартарош ва сотувчилар кўп ҳолларда оёқ томирларининг варикоз кенгайиши хасталигига дучор бўладилар. Бу касалликда оёқлардаги томирлар бўртиб, "юлдузча”лар пайдо бўлади. Бундан ташқари, бўғим хасталиклари ҳам юзага келади. Тик туриш натижасида тананинг оғирлиги бўғимларга тушади ва остеоартроз ривожланади.\nЕчим: кундалик таомномага балиқ ва денгиз маҳсулотларини киритиш лозим. Улар организмга тез сўриладиган оқсиллар бўлиб, томирлар чўзилувчанлиги ва мустаҳкамлигини таъминлайди. Лимон, қора четан (рябина) таркибидаги Р дармондориси оёқлардаги шишларни бартараф этади. Брусника ва клюква мевалари шарбатини сиқиб ичиш қонни суюлтириб, томирларда тиқинлар пайдо бўлишининг олдини олади. Сут-қатиқ маҳсулотлари эса бўғим касалликларида айни муддао.\nУзоқ вақт ўтириб ишлайдиганлар\nБир жойда узоқ ўтириб ишлаш, жисмоний фаоллик етишмаслиги натижасида атеросклероз (томирларда тиқинлар пайдо бўлиши), гипертония (қон босими кўтарилиши), семириш, қабзият, геморрой (бавосил) каби касалликлар юзага келади.\nЕчим: ҳайвон ёғларини ўсимлик ёғларига алмаштиринг. Колбаса, сариёғ, товуқ тухуми кўп миқдорда холестерин сақлайди. Мева-сабзавотларни доимий истеъмол қилиш ичак фаолиятини яхшилаб, қабзиятни бартараф этади. Шунингдек, дуккакли маҳсулотлар, жавдар унидан тайёрланган нон ёки буғдой кепаги ҳам атеросклероз ва қабзиятга қарши курашда яхши самара беради. Энг муҳими, ҳар 45 дақиқада ўрнингиздан туриб, 15 дақиқа енгил жисмоний ҳаракатлар қилишни унутманг!\nЗарарли касб соҳиблари...\nЯъни, фармацевт, кимёгар, бўёқчилар доимий равишда зарарли ва заҳарли моддалар билан ишлаганлиги сабаб бу моддалар организмда йиғилиб, жигарни зарарлайди.\nЕчим: денгиз карами ва лавлаги организмдаги заҳарли моддаларни ҳайдаш ва уларни зарарсизлантириш хусусиятига эга. Бу касб эгалари картошкани пўсти билан қайнатиб, тез-тез истеъмол қилиб туришлари ҳам керак. Чунки таркибида крахмал ва клетчатка сақловчи картошка организмдаги ёт моддаларни ўзига шимиб олади.\nАсаббузар ишда ишлайсизми?\nИш фаолияти доимий диққат ва масъулият талаб этувчи касб эгалари – ўқитувчилар, жарроҳлар, жамоат транспорти ҳайдовчилари сурункали асаб касалликларига дучор бўладилар.\nЕчим: оддий асабийлик билан бошланган кўнгилхираликлар бора-бора тузатиб бўлмас асоратларга олиб келиши мумкинлигини инобатга олиб, таомномани дармондорилар билан бойитиш талаб этилади. Оқсил, В ва С гуруҳи витаминларига бой маҳсулотларни истеъмол қилиш зарур. Денгиз маҳсулотлари ҳам асаб тизими ва юрак фаолиятини мустаҳкамлайди.\nШовқин остида ишловчилар\nТўғри овқатланиш орқали эшитиш қобилиятини яхшилашга эришиш мумкин. Іайвон ёғлари, маринадли ва дудланган маҳсулотлар, майонез, кетчуп; таркибида кофеин сақловчи ичимликлар, хусусан, чой, шоколад, какао, қаҳвани рациондан буткул чиқариб ташлаш, таомга ишлатиладиган туз миқдорини камайтириш саломатлик томон қўйилган муҳим қадам бўлиб хизмат қилади.\nКўз зўриқиши билан боғлиқ касб эгалари кўзнинг сурункали толиқиши оқибатида кўриш қобилияти пасайишидан азият чекадилар. Бу ҳолат кўпинча, ўқитувчилар, тикувчилар, офис ходимларида кузатилади.\nЕчим: кўз толиқишини камайтириш учун асосан, қизил ва зарғалдоқ рангли сабзавот ва меваларни истеъмол қилиш зарур. Улар кўриш қобилиятини яхшилайдиган А дармондорисига бой. Аммо муаммоли жиҳат шундаки, организмга қийин сўрилади. Шу сабабли уларни табиий ёғлар билан биргаликда истеъмол қилиш зарур. Табиий ёғлар сметана, сариёғ, барча сут-қатиқ маҳсулотлари таркибида мавжуд. Шунингдек, темир моддасига бой маҳсулотлар ҳам кўриш қобилиятини яхшилайди: мол ва қуён гўшти, ёнғоқ ва майиз кабилар темирга бойдир.\nҚай бир касб эгаси бўлишингиздан қатъи назар, иш орасида вақти-вақти билан танаффус қилиш, кичик жисмоний машқларни бажариш сизга хавф солаётган турли хасталикларнинг олдини олишга хизмат қилади.\nОёқ учун машқлар\nҚўлларни белга тираган ҳолда 5-10 марта тўлиқ ва яримта ўтириш машқларини бажаринг. Ўнг оёқни ўнг томонга чўзинг ва чап тарафга тана оғирлигини ташлаб, чап оёққа ўтиринг. Бу ҳолатни ўнг оёқ билан ҳам такрорланг.\nБўйин мушаклари учун\nБўйинни аввал соат миллари бўйича ярим, сўнг тўлиқ айлантиринг, кейин эса соат милларига қарама-қарши ҳолатда айлантиринг. Аввал бўйинни имкон қадар пастга – кўкрак томон тортинг. Бир неча сония шу ҳолатни сақланг ва бўйинни тик ушланг. Сўнг бўйинни имкон қадар ортга тортинг ва шу ҳолатни бир неча сония сақланг. Бу машқни қалтис ҳаракатлардан қочиб, оҳисталик билан бажаринг.\nКўзингизни монитор экранидан олиб, оҳиста юминг. Юмуқ ҳолатда кўз соққасини айлана шаклда гоҳ чап, гоҳ ўнг томонга ҳаракатлантиринг. Машқдан сўнг кўзни дарҳол очиб юборманг. Юқоридаги ҳолатни бошқа ҳаракатлар билан такрорлаймиз. Юмуқ кўзингизни ўнг-чап, паст-баландни томоша қилгандай ҳаракатлантирасиз. Бу икки машқ кўз томирлари учун фойдали бўлиб, кўриш қобилиятига яхши таъсир кўрсатади.\nКатегория: FOYDALI MASLAHATLAR / ПОЛЕЗНЫ СОВЕТЫ | Просмотров: 21 | Добавил: sherlarinfo | Рейтинг: 0.0/0\nРангпарлик – касаллик аломатими?


iPhone 8 корпуси учун алюминий ўрнига зангламас пўлат ишлатилади | Terabayt.Uz\n1 384 2017-05-22 17:15\n1 088 2017-05-23 17:14\nМавлон Марасулов 12 Январь, 2017 13:04\nDigitimes нашрининг ёзишича, Apple компанияси iPhone 8 моделининг корпусини тайёрлашда алюминий қоришмасидан воз кечади ва унинг ўрнига зангламас пўлатдан фойдаланади. Зангламас пўлатдан қилинган қисмнинг усти эса кучайтирилган шишаванд қатлам билан қопланади.\nҚурилмалар Тайваннинг Foxconn ҳамда АҚШнинг Jabil компаниялари томонидан йиғилиши маълум қилинган. Ишлаб чиқариш жараёни смартфонларни йиғишга сарфланадига вақт ва харажатларни қисқартиришга ёрдам беради, бироқ сифат назорати аввалгидай юқори даражада сақлаб қолинади, дейилади нашр хабарида.\nУшбу қарор натижасида iPhone учун корпус етказиб берадиган Catcher Technology ва Casetek компаниялари янги таркибдаги материалларни ҳам қайта ишлаш талаб этилгани боис бундан зарар кўрмайди.\nApple, iPhone 8 Муаллиф\nҚўшимча экранли HTC U Ultra моделига тегишли суратлар эълон қилинди


Эркин Мусурмонов. Машрабнинг умрини қисқартиришга ҳожат йўқ (2011) | www.ziyouz.uz\nБош саҳифа МатбуотҲозирги давр матбуотиЭркин Мусурмонов. Машрабнинг умрини қисқартиришга ҳожат йўқ (2011)\nАдабиётшунослик илмида Раҳимбобо Машрабнинг туғилган йили масаласида маълум тўхтамга келинган эди. Шоирнинг таваллуди 1640 йил, деб белгиланиб, шу асосда шоирнинг 350 йиллиги ўтган асрнинг 90-йиллари нишонланганди. Бироқ кейинги йиллар бу масалага яна қайтилиб, шоирнинг туғилган йили санаси турлича (1653, 1657 йиллар) кўрсатилаётир. Жумладан, Машраб шеърларининг толмас тадқиқотчиси Жалолиддин Юсупов 2006 йил нашрга тайёрлаган Машраб «Девони»га кирган “Уни девонаи Машраб дерлар” мақоласида ёзади: “Малеҳо Самарқандий “Музаккир ул-асҳоб” номли тазкирасида Раҳимбобо Машраб билан Самарқандда икки дафъа учрашганлигини, биринчи марта шоирни ўспиринлик, яъни соқол-мўйлаби энди чиқа бошлаганида ва иккинчиси Самарқандга қаландар либосида, сочу соқоли барқ уриб ўсган бир даврда кириб келганини сўзлайдилар. Унинг “моро” радифли форсийда ёзилган шеъри намуна қилиб келтирилади. “Музаккир ул-асҳоб”нинг 1688 – 1692 йиллар орасида ёзилганлигини назарда тутсак, Малеҳонинг Машраб билан илк учрашувлари 1672 йилда, иккинчи топқир учрашувлари эса 1690 йилда содир бўлган. Яна бир далил шуки, Исҳоқ Боғистоний ўзининг “Тазкираи қаландарон” асарида “Ҳазрати Шоҳ Машраб мавтлари айёминда умрларидин 58 сана кечуб эрди”, дейдилар. Филология фанлари номзоди Муҳсин Зокиров далил келтирган ушбу тазкирани кўрган эмасман. Ғолибо бу фикр тўғри кўринади… Бундан чиқадики, шоҳ Машрабнинг ҳаёт йўллари шундай: 1653 — 1711” (Машраб, “Девон”, Нашрга тайёрловчи: Жалолиддин Юсуфий. “Янги аср авлоди”. Т. , 2006 йил).\n1990 йили «Шарқ юлдузи» журналида М. Зокиров нашрга тайёрлаган «Тазкираи қаландарон» номли асар қисқартирилган ҳолда нашр этилди. Асар тазкира деб номланса ҳам, лекин тузилиши жиҳатидан тазкирачилик андозаларига жавоб бермайди. Асар содда тилда (қайта таҳрир қилингандек) ёзилган. Унинг ўн бир боби Машрабнинг ҳаёти ва ижодига бағишлангани ҳақида гапирилади-ю, лекин жамоатчиликка фақат беш лавҳаси ҳавола қилинади, қолган қисмлари нега эълон қилинмагани ҳақида бирор сабаб билдирилмайди. Шунингдек, ношир қўлёзма эгаси Одилхон Зобир ўғли кўлёзмани сотмагани, уни ўз ҳузурида кўриб чиқишга рухсат берганини айтади, лекин М. Зокиров асарни ё кўчириб, ё фотонусхасини олган-олмагани ҳақида ҳам аниқ фикр билдирмайди. Бу хил ноаниқликлар эса турли тадқиқодчилар томонидан ҳақли равишда эътирозларга сабаб бўлди.\nМавжудлиги номаълум бўлган “Тазкираи қаландарон” асаридаги маълумотлар (хусусан, шоир туғилган йили масаласида ҳам) тўғри бўлса, нима учундир Муҳсин Зокиров ўзининг “кашфиёти”га ўзи ишонмай, Машраб таваллуди санасини бир неча марта, бир-бирига зид тарзда келтиради. Жумладан, у 1966 йил эълон қилган «Машраб» адабий-танқидий очеркида «Шу тариқа шоирни 1657-58 йилларда туғилган деб аниқ айтиш мумкин», дейди. Бироқ бу маълумот тўрт саҳифа ўтгач, қуйидагича ўзгаради: «У (Машраб — Э.М.) тахминан 24-25 ёшларида, яъни 1670-1671 йилларда Кашғарга боради», деб ўзининг маълумотига қарши чиқади. Чунки оддий арифметика бўйича (1670-24=1646) бу сана 1646 йилга тўғри келади. М. Зокировнинг 1990 йили эълон қилинган «Мен ҳам инсон наслидан» мақоласида, бу сана яна бир карра ўзгаради, унда «Машраб шаҳид бўлганда 70 ёшлардан ошган эди. Хулоса, 1640-41 йиллар унинг таваллуд йилига тўғри келади», деган учинчи хил, аммо ҳаққоний санани келтиради. М. Зокировнинг ўзи ишонмаган “Тазкираи қаландарон” асарига ва ундаги маълумотга Ж.Юсупов ҳам асосланишга ботинолмай, ўринли равишда “ушбу тазкирани кўрган эмасман”, деб бу маълумотларнинг ҳаққонийлигига шубҳа қилади. Дарҳақиқат, шубҳали, бор-йўқлиги номаълум асардаги маълумотга асосланиш тўғри эмас.\nЖ. Юсупов асосланаётган Малеҳо Самарқандийнинг “Музаккир ул-асҳоб” тазкирасида келтирилганидек, Раҳимбобо Самарқандга икки марта келган, биринчи марта келганида Машрабнинг соқол-мўйлаби энди сабза ураётган бўлган. Ж. Юсуповнинг келтиришича, Машраб билан Малеҳо шу вақтда, яъни тадқиқотчи белгилаган 1672 йили учрашган экан. Энди А. Фитратнинг мазкур маълумотига аҳамият беринг: “Малеҳо ўзининг асл тазкирасини ҳижрий 1101 (мил. 1689)-нчи йилда битирган. Асл тазкирада Машраб ҳақида ҳеч нарса ёзмайдилар. Икки йил сўнгра, 1103/1691да, тазкирага бир илова ёзғон, тазкира биткандан кейин кўришканларидан шул иловада маълумот берадир”. (Фитрат А.Машраб //Илмий фикр. 1930. №1 Қайта нашри://Ёш ленинчи. 1991,29 июн). Англашиладики, Малеҳо 1689 йилгача Машраб ҳақида ҳеч қандай хабар бермаган! Машраб ҳақидаги маълумот кейинчалик пайдо бўлгандан сўнг, у илова тарзида 1691 йилда тазкирага киритилмоқда. Фитрат Машрабнинг навбатдаги марта Самарқандга келиш санасини белгилашда ҳам эҳтиёт бўлади: “Малеҳонинг ривоятига кўра, Машраб Наманганга 7 – 8 йил турғондан кейин (баъд аз соҳиби маҳосин шудан) Самарқандга келғон. Онда бир муддат қолғон. Сўнгра Наманганга қайтиб, ондин Қашқар, Бадахшон, Балх шаҳарларига борғон ва шу сафардан унга “пишиқликлар” ҳосил бўлғон, яъни шеър ва тасаввуф кишиси бўлиб, қаландар қиёфасида яна Самарқандга қайтғон. Малеҳо бу Самарқандга қайтишнинг қайси йилда эканини очиқ кўрсатмайдир. Шундай бўлса ҳам, баъзи 1689–91-лар орасида бўлғонин гумон қилиш мумкин”.\nЭнди, табиийки, савол туғилади: қайси манбага асосланиб домла Ж. Юсупов “Малеҳонинг Машраб билан илк учрашувлари 1672 йилда … содир бўлган”, деган маълумотни келтирмоқдалар? Ҳеч бир асоссиз келтирилаётган шу биргина санага ишониб Машрабнинг туғилган йили санасини 1640 йилдан 1653 йилга ўзгартиришдан қандай мақсад кўзланмоқда? Афсуски, бу бизга қоронғи. Академик В. Абдуллаев, Н. Ликошин, А. Абдуғафуров, И. Абдуллаев, Ш. Зуннунлар Машраб 1640 йилда туғилган, деган фикрни илгари суради. Зайнал Ризаев Муҳсин Зокиров каби бу йилларни аниқлашда бир неча хил санани кўрсатади. З. Ризаев 1963 йил эълон қилган «Машраб ҳақида янги маълумотлар» мақоласида шоир яшаган давр 1670 — 1711 йиллар деб, 1966 йил нашр этган «О Машрабе и его последователях» (Машраб ва унинг издошлари) мақоласида бу санани 1636 — 1664 йиллар, деб ўзгартиради. Тадқиқотчининг сўнгги маълумоти бўйича Машраб 28 йил умр кўрган бўлиб чиқади. Хўш, бу маълумотларнинг қайси бирига ишониш мумкин? Бизнингча, шоир таваллудининг 1640 йил, деб белгилангани ҳар жиҳатдан тўғри ва асосли. Фикримизни қуйидагилар билан изоҳлаймиз:\n1.Таъкидлаганимиздек, ўтмишда яратилган адабий тазкираларда Раҳимбобо Машраб туғилган йили ҳақида аниқ маълумот йўқ. Лекин «Мажмуаи Фаҳмий» китобида унинг қатл этилган йили ҳижрий 1123 (мелодий 1711), деб кўрсатилган (Валихўжаев Б., Воҳидов Р. Муҳаққики бузурги ду адабиёт. — Душанбе: Ирфон, 1978, 21-бет).\nМашраб Бозор Охунд вафотига бағишлаб «Булбул бирафт аз боғи илм» мисраси билан таърих ёзган. Бу таърих абжад ҳисобида қуйидагича бўлади:\nбе алиф ғайн айн лом мим = боғи илм\n2 + 1 + 1000 + 70 +30 +40 = 1143\n«Булбул»(64)нинг илм боғини тарк этгани сабабли 1143 дан 64 ни айирамиз ва Бозор Охунд вафот этган санага эга бўламиз: 1079 ҳижр. = 1668 милод. Демак, Зайнал Ризаев кўрсатган сана илмий асосга эга эмас. Чунки Зайнал Ризаевнинг сўнгги маълумотича Машраб 1664 йил вафот этган бўлса, у 1668 йил устози вафотига бағишлаб таърих ёзолмайди.\nКелтирганимиздек, Ж. Юсупов Машрабнинг туғилган йилини 1653 йил, деб белгилаяпти. Машраб юқоридаги таърихни ёзганида, Ж. Юсуповнинг ҳисоби бўйича, 15 ёшли ўспирин бўлиб чиқаяпти. Бу ёшда Раҳимбобонинг форс тилида, яна абжад ҳисоб-китоблари асосида таърих ёзишига ишониш қийин. Яна бир қизиқ ҳол. Тадқиқотчи: “Шариат аҳкомларини мукаммал эгаллаган Раҳимбобо энди пирлари мулло Бозор Охунддан тариқат йўлларини ўрганишга киришадилар. Ўзларида зоҳир бўла бошлаган кашф-каромат ҳолларини шеърга солиб баён эта бошлайдилар. 1668 йил илм истаб Самарқандга келадилар. Замонасининг етук олимлари даргоҳида хизматда бўладилар. Ўша йил охирларида пирлари Бозор Охунд вафот этадилар», деган маълумотни келтиради. Бу маълумот тадқиқотчининг Машраб туғилган санасини 1653 йил деб белгилагач, 1668 йилда Бозор Охунд вафоти йилига қадар ёш Раҳимбобони етук шоир даражасига етказишга уриниш қилаётгандек тасаввур уйғотади. Агар Фитратнинг “Манқабага кўра Машраб Наманганда туғилғон. Оиласи жуда қашшоқ бўлғон, онаси ип йигириб сотиб оила овқатини топар экан, ота-онаси уни 15 яшарлигида Охунд мулла Бозор исмли бир шайхнинг тарбиясига берадирлар» ёки “Малеҳонинг кўрсатишига кўра, Машрабнинг ёшлиқта Андижондан Наманганга ўқиш учун келгани, афсонадаги «15 яшарлиғида мулла Бозор Охунд тарбиясига киргани» билан таъкид этиладир», деган жумлалари асосида мулоҳаза юритсак, янада ғалати манзарага гувоҳ бўламиз. Чунки Машраб 1653 йилда туғилган бўлса, у 15 ёшида Бозор Охунд вафот этган йили (1668) унинг даргоҳига илм олгани борган бўлади. Бу эса Машрабнинг Бозор Охунд даргоҳида А. Фитрат келтирган 7 – 8 йиллик таълим олган даврини амалда йўққа чиқаради.\n2.Машрабнинг Сўфи Оллоёр билан учрашганига шубҳа қилмаса ҳам бўлади. Сўфи Оллоёр тахминан 1620 (1616, 1622 йилларда туғилган деган тахмин ҳам бор) йилда туғилган. Икки шоир ўртасида 34 ёш фарқ бўлиши уларнинг қадрдон суҳбатдош бўлганини амалда инкор этади.\n3. Қиссада Машрабнинг Абулғозий Баҳодирхон билан учрашуви ҳақида ривоят бор. Абулғозий 1664 йилда 61 ёшда вафот этган. Агар ҳақиқатдан ҳам Машраб Абулғози билан ҳатто унинг вафот йили учрашган бўлса, 1653 йил санаси бўйича Машраб эндигина ўн ёшдан ўтган бўлиб чиқади. Бунга кўра, шоир таваллудининг келтирилаётган санаси (1653) тамомила ўз моҳиятини йўқотади.\n4.Машрабнинг «Адашган қари қулман, навҳа бўлди кориму борим. Сақол оқарди, тиш тушди, совуқ бўлганда бозорим» мисраларидаги шоир қиёфаси тасвири нисбатан анча кекса ёшга ишора қилмоқда. Ва яна бир далил сифатида шоирнинг машҳур байтини келтириб ўтамиз:\nЁши етмиш бирга етган бандаи радди фалак,\nМору каждумлар билан тўлган дилига райбу шак.\n(Шарқшунослик институти хазинаси, қўлёзма №172, варақ-171а.)\nНима сабабдан Машрабнинг бу мисраларига, домла Ж. Юсупов келтирганларидек “тахмин” деб қарашимиз керак? Академик Воҳид Абдуллаев, атоқли машрабшунос Абдурашид Абдуғафуров бу байтга, домла келтиргандек, “ёпишиб олиб” тахмин қилишган эканлар-да? Нима бўлганда ҳам Машрабнинг шундай шеърлари мавжуд-ку! Агар буни инкор қиладиган бирор асосли далил бўлса, уни ҳам келтириш керак эди.\n5. Ж. Юсуповнинг келтиришича, “1672 йили (Машрабнинг – Э.М.) Қашқар сафари бошланади. Замонасининг энг йирик авлиёларидан бири, Офоқ (диннинг уфқи, осмони), деб донг таратган йирик тариқат олими Ҳидоятуллоҳ Офоқ хўжага мурид тушадилар”. 19 яшар Раҳимбобонинг шунчалик қисқа вақт ичида «авлиёи замон» Офоқ хўжага мурид бўларлик даражага эришиши, албатта, яхши, бироқ биз буни қанчалик хоҳламайлик Машрабнинг 1672 йили, яъни 19 ёшида Офоқ хўжага мурид тушишининг сира иложи йўқ эди! Офоқ хўжани Қашқарга истаб борган киши, биринчидан, уни у ердан тополмас эди, иккинчидан, пирни истагани учун ҳаётини хавф остига қуйиши мумкин эди. Чунки Ёркент хони Исмоилхон 1671 йил Ҳидоятуллоҳ хўжа ибн Муҳаммад(Офоқ хўжа)ни ҳокимият учун кураш бошлагандан сўнг мамлакат ҳудудидан чиқариб юборган эди. Ҳидоятуллоҳ хўжа Тибетга Далай Лама V нинг ҳузурига бориб, бир муддат туради, унинг фатвоси билан Или (Ғулжа)га боради ва Жунғория тайжиси (шаҳзодаси) Ғалдон Бошоқту ёрдамида Ёркент хонлиги тахтини эгаллаш учун курашга киришиб кетади… Бироқ бу бошқа мавзу. Аслида Машрабнинг Қашқар сафари қуйидагича босқичлардан бошланган дейилса дуруст бўлар эди:\n1640 йил — Наманган шаҳрида таваллуд топган.\n1647 йил — бошланғич таълимни олган.\n1655 йил — 15 ёшида Бозор Охунддан сабоқ олишни бошлаган.\n1662 йил — 22 ёшида Наманганда таҳсилни якунлаган.\n1662 йил — 22 ёшида Самарқандга биринчи марта келган.\n1663 йил — 23 ёшида Қашғар сафарига отланган.\n1668 йил — Бозор Охунд вафот этган.\nАгар Машраб 1663—1670 йиллар давомида Офоқ хўжа даргоҳида бўлганлигини ва у ерни тарк қилгач, 1671 йилда Жунғория хонлигига қараган Илига бориб Хун тайжи(мўғулча шаҳзода — М.Э.)нинг қизи Офоқ (асли Абақ – орлот қабиласи орасида бека маъносини англатган — М.Э.) билан муносабатга кириши даврини эътиборга олсак, айнан шу вақтларда Офоқ хўжа ҳам Қашқардан чиқиб кетган ва ажаб эмаски, у ҳам бу даврда Тибетдан Илига келган бўлган.\nҲурматли Жалолиддин Юсупов домланинг Машраб шеърларининг нашри учун қилган меҳнатлари, чеккан заҳматлари мислсиз улуғ иш бўлдики, у кишининг бу соҳадаги мақоми билан айни вақтда ҳеч ким тенглашолмаса керак. Бироқ илмий янгиликни келтириш асосли далил-исботни талаб этадики, улар бизнинг истак ва хоҳишларимизга бўй бермайди. Ҳар хил фаразлардан кўра шоирнинг ўзи келтирган маълумотларига ва тарихий фактларга асосланиб фикр юритсак, мақсадга мувофиқ бўлади. Бироқ асосли бир маълумот бўлмай, тахминларга ўралашиб қолаверсак, бу хил мунозаранинг якунланиши амримаҳол. Раҳимбобо Машраб туғилган санасига (1640) оид бошқача фикрда бўлган ҳурматли тадқиқотчиларимиз бундан-да аниқроқ ва асослироқ бир далилни келтирсалар ва бу масалани узил-кесил ҳал қилолсалар эди, биз фақат хушнуд бўлар эдик. Агар далил бўлмаса, яхшиси бу масала устидаги баҳсга якун ясаш ва шоирнинг туғилган йилини асосли тарзда 1640 йил, деб белгилаш илмий нуқтаи назардан тўғри бўлади. Айни пайтда уни ўзгартиришга ҳеч қандай асос йўқ.\nСамДУ ўзбек адабиёти тарихи кафедраси ўқитувчиси, филология фанлари номзоди\n← Аввалги Аввалги Сайфиддин Жалилов, Хуршидабону. Бетакрор ғазалнавис\nКейинги → Кейинги: Антиқа келин танлаш ёхуд совчи “маклер”лар


Apple Хитойга манба кодини беришдан бош тортди\n15:07 / 20.04.2016\nКомпьютер ва смартфонлар ишлаб чиқарувчи Apple компанияси икки йил илгари Хитой ҳукуматидан дастурий таъминлашнинг манба кодини беришни талаб қилувчи мазмундаги хат олган. Apple бунга рад жавобини берди.\nБу АҚШдаги конгрессда Apple ва ФҚБ ўртасидаги Америка махсус хизматлари талабига биноан телефондаги маълумотларга чиқиш имкониятининг берилиши зарурати тўғрисидаги баҳс-мунозаралар натижасида маълум бўлди. Айнан қандай манба коди ҳақида гап кетганлигига аниқлик киритилмади.\n"Имкон доирасида аниқ гапирмоқчиман. Биз Хитойга манба кодини бермаймиз", - деди Apple компаниясининг ҳуқуқий маслаҳатчиси Брюс Сиуилл.\nApple бундан аввал суд қарорини ижро этишдан бош тортган ва ФҚБга 2015 йил Сан-Бернардинода ҳужум уюштирган террорчининг телефонига чиқиш имконини бермаган. Apple'да ФҚБнинг талабларини қондириш учун телефондаги маълумотлар ҳимоясини сезиларли равишда камайтириш кераклигини таъкидлашмоқда.


MEHRTILSIMI.uz – 8 sahifasi – Ижтимоий янгиликлар сайти\nМен бахтсиз ҳодиса туфайли I-гуруҳ ногирон бўлиб қолдим. Турмуш ўртоғим менга қарагиси келмасдан икки боламни олиб кетиб қолди. Бўйним сингани учун қўл ва оёғим ишламайди.…\nСаламат Авезов 02.03.2020\tNo Comments\nМен болаликдан II-гурух ногирониман, ҳозирги кунда олий оқув юрти талабасиман. Хар икки йилдан Тиббий меҳнат экспертиза комиссиясидан ўтиб тураман ва ўтадиган вақтим келган эди. ТМЭК…\nСаламат Авезов 29.02.2020\tNo Comments\nМен болалигимдан II-гуруҳ ногирониман. “Арзонлаштирилган уй-жой” олиш учун ҳокимиятидан рўйхатидан ўтдим. Отам давлат ишида ишлайди онам пенсияда. Отам 2021 йили пенсияга чиқади. Уй олишда отам…\nI гуруҳ ногирон фарзандим 21 ёшда. Фарзандим бир жойда ётади ўзим караяпман. Фарзандимнинг оёқлари ишламайди.Фарзандимни парваришлаганим учун менга ҳам нафака бериладими? Вазирлар Маҳкамасининг 18.03.2019 йилдаги…\nЎзбекистонда ОТМда ўқиётган I ва II гуруҳ ногиронларига таълим кредити олишда имтиёзлар борми? Агар болаликдан ногиронлик белгиланган бўлса, сизга таълим кредити фоизсиз ажратилиши керак. «Олий…\nСаламат Авезов 26.02.2020\tNo Comments\nСаламат Авезов 02.03.2020 No Comments\nСаламат Авезов 29.02.2020 No Comments\nСаламат Авезов 30.05.2019\tFikr bildirish yo’q 1 908 кўрилди\nСаламат Авезов 28.05.2019\tFikr bildirish yo’q 1 614 кўрилди\nСаламат Авезов 25.05.2019\tFikr bildirish yo’q 1 643 кўрилди\nСаламат Авезов 24.05.2019\tFikr bildirish yo’q 1 847 кўрилди\nСаламат Авезов 12.05.2019\tFikr bildirish yo’q 2 025 кўрилди\nСаламат Авезов 20.04.2019\tFikr bildirish yo’q 4 374 кўрилди\nСаламат Авезов 20.04.2019\tFikr bildirish yo’q 3 675 кўрилди\nСаламат Авезов 18.04.2019\tFikr bildirish yo’q 3 736 кўрилди\nЖорий йил 17 апрель куни Қорақалпоғистон Республикаси Нукус шаҳар Ёшлар марказида Ўзбекистон ёшлар иттифоқи Имконияти чекланган болалар ва ёшлар маркази директори Р.Шодиева ва Россия Федерациясининг…\nDavomini o’qish Аутизмнинг олдини олиш мумкинми? Р.Шодиева ва Россия Федерациясининг етук мутахассислари Қорақалпоғистонда\nСаламат Авезов 14.04.2019\tFikr bildirish yo’q 3 768 кўрилди\nСаламат Авезов 29.03.2019\tFikr bildirish yo’q 5 715 кўрилди\nҚорақалпоғистон Республикаси Нукус шаҳридаги «Мурувват» ногирон хотин-қизлар интернат уйида бўлган киши янги, ҳашамдор бинони, унинг атрофидаги ободликни, масканга чирой бағишлаган турфа гулу райҳонларни, мевали ва…\nDavomini o’qish Мурувват кўнгилдан бошланади\nAvvalgi sahifa Sahifa 1 … Sahifa 7 Sahifa 8 Sahifa 9 … Sahifa 15 Keyingi sahifa\nShu hafta: 549\nShu oy: 4964


ШОВОТ ТУМАНИ ҲОКИМИ Х.ОТАХАНОВНИНГ...\nИюль 29, 2021 Қишлоқ хўжалиги бўйича семинар йиғилиш ўтказилди Июль 20, 2021 ШОВОТ ТУМАНИ ҲОКИМИ Х.ОТАХАНОВНИНГ ҚУРБОН ҲАЙИТИ БАЙРАМИ МУНОСАБАТИ БИЛАН ТУМАН ХАЛҚИГА ТАБРИГИ Июль 16, 2021 “Оилавий тадбиркорликни ривожлантириш” йўлида Июль 15, 2021 РАСМИЙ МУНОСАБАТ Июль 12, 2021 ОБОДЛИК ЯРАТУВЧИЛАРИ Июль 02, 2021 ШОВОТ ТУМАНИДА АҚЛ ГИМНАСТИКАСИ БЎЙИЧА ТУРНИР ЎТКАЗИЛДИ Июль 01, 2021 Қишлоқ хўжалиги бўйича семинар йиғилиш ўтказилди Июнь 15, 2021 РАСМИЙ МУНОСАБАТ Июнь 15, 2021 РАСМИЙ МУНОСАБАТ Июнь 15, 2021 РАСМИЙ МУНОСАБАТ\nШОВОТ ТУМАНИ ҲОКИМИ Х.ОТАХАНОВНИНГ ҚУРБОН ҲАЙИТИ БАЙРАМИ МУНОСАБАТИ БИЛАН ТУМАН ХАЛҚИГА ТАБРИГИ\naccess_timeИюль 20, 2021 remove_red_eye29 folder_openЯнгиликлар\nҚадрли мусулмон биродарлар, Сизларни, Сиз орқали барча оила аъзоларингизни меҳр оқибат, эзгулик ва саховат айёми, ислом оламидаги улуғ байрам, муборак қурбон ҳайити билан чин қалбимдан самимий муборакбод этаман.\nҲар бир хонадонда, маҳаллада кўтаринкилик билан нишонланадиган қутлуғ қурбон ҳайитида ҳаммамиз аввало шундай кунларга етказгани учун Оллоҳ таолога чексиз шукроналар айтамиз.\nЯхшилик, сабр қаноат ва меҳр эътибор сингари эзгу фазилатларни ўзида мужассам этган бу байрамнинг маъно мазмуни ҳамда халқимиз ҳаётида тутган ўрни ва аҳамиятини барчамиз чуқур ҳис этмоқдамиз.\nАйни вақтда муқаддас ислом динининг буюк инсонпарварлик тамойилларини асраш, тарғиб этиш ҳозирги шиддатли замонда ўта долзарб вазифага айланиб бораётганлигини барчамиз яхши тушунамиз.\nУшбу қутлуғ айёмда ёшларимизга муқаддас динимизнинг асл маъно-мазмунини, унда илгари сурилган умуминсоний ғояларни тушунтириш, уларнинг турли бузғунчи диний ғоялар тўрига илиниб қолишларига йўл қўймаслик ҳақида ўйлаб кўрсак, менимча нур устига аъло нур бўлар эди.\nАждодлар хотирасини ёд этиб, эзгу ишларини давом эттириш, юртимиз тинчлиги ва равнақи йўлида хизмат қилган кексаларга алоҳида ҳурмат-эътибор кўрсатиш мамлакатимизда миллий қадрият даражасига етган. Бу каби олийжаноб қадриятлар айниқса, улуғ қурбон ҳайити арафасида янада юқори поғонага кўтарилади.\nАлбатта биз ўз диний қадриятларимизни улуғлаб, эъзозлаб яшар эканмиз, ҳозирги юксак технологиялар асрида мустаҳкам иймон-эътиқод билан бирга, замонавий илм фан, касб-ҳунар ва инновациялар соҳасидаги ютуқларни чуқур ўзлаштириш, ёшларимизни миллий ва умуминсоний қадриятлар руҳида тарбиялаш барқарор тараққиётга эришишнинг муҳим шарти эканлигини яхши англаймиз.\nБугун биз жаҳон ҳамжамияти ҳамда кенг жамоатчилигимизнинг чуқур ташвишига сабаб бўлган ва дунёда кенг тарқалиб минглаб инсонларнинг ҳаётига зомин бўлаётган коронавирус инфекциясига қарши курашишдек синовли ва шу билан бир қаторда сабр матонат даврида турибмиз.\nБироқ, юртимизда бу синовларни мардонавор енгиб ўтиш борасида барча чора-тадбирлар кўрилмоқда. Бундай шароитда ваҳима қилишга ҳеч қандай асослар бўлмасада, хотиржамлик ва лоқайдликка берилишга ҳам ҳаққимиз йўқ.\nБугун сизларга мурожаат қилиб, оғир ва синовли даврда ҳар бир тумандошимиз нафақат ўзи, балки оила аъзолари, яқинлари қолаверса барча тумандошларимиз соғлиғи учун ҳам масъул эканлигини яна бир бор таъкидламоқчиман.\nМамлакатдаги эпидемиологик вазият оғирлашганлиги муносабати билан, аҳоли ўртасида коронавирус инфекциясининг тарқалиш занжирини узиш ҳамда эпидемиологларнинг тавсияларини инобатга олган ҳолда 20 июль муқаддас Қурбон ҳайити куни ҳамда 21-22 июль дам олиш кунлари барчаларингизни дам олиш кунларини оила аъзоларингиз даврасида ўтказишларингизни сўрайман.\nБарчангизни яна бир бор улуғ қурбон ҳайити билан самимий муборакбод этган ҳолда, оилаларингизга тинчлик ва фаровонлик, шахсий ҳаётингизда бахт ва саодат тилайман. Эл юртимизнинг шу муборак кунларда қилган дуолари, эзгу ниятлари ижобат бўлсин. Жонажон юртимизда, хонадонларимизда тинчлик ва хотиржамлик, файзу барака бардавом бўлсин. Эзгу ва хайрли ишларимиз, интилишларимизда Яратганнинг ўзи мадаткор бўлсин.\nШОВОТ ТУМАНИДА АҚЛ ГИМНАСТИКАСИ БЎЙИЧА ТУРНИР ЎТКАЗИЛДИ\naccess_timeИюль 02, 2021\n“Оилавий тадбиркорликни ривожлантириш” йўлида\naccess_timeИюль 16, 2021\naccess_timeИюль 12, 2021\naccess_timeИюль 20, 2021\naccess_timeИюль 15, 2021


Ўзбекистонда байрам кунлари қандай об-ҳаво бўлади? — Sof.uz\nЎзбекистонда байрам кунлари қандай об-ҳаво бўлади?\n30.12 13:41 237 Ўзбекистон\nГидрометеорология хизмати марказининг хабарига кўра, 31 декабрь куни Тошкент шаҳрида ҳаво ўзгариб туради, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси 0-2° илиқ, кундузи 11-13° илиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5° илиқ, баъзи жойларда 2° совуққача, кундузи 10-15° илиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5° илиқ, кундузи 12-17° илиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 5-10 м/с тезликда эсади. Ҳарорат кечаси 0-5° совуқ, кундузи 5-10° илиқ бўлади.


Қирқ ёшдан ошганларнинг овқатланиш тартиби қандай бўлиши керак - 19.04.2022, Sputnik Ўзбекистон\nҚирқ ёшдан ошганларнинг овқатланиш тартиби қандай бўлиши керак\nПарҳезшунос 40 ёшдан ошган инсонларга гликемик кўрсаткичларни назорат қилиб боришни тавсия қилди. 19.04.2022, Sputnik Ўзбекистон\nСаломатлик ва фаол ҳаёт, шунингдек, узоқ умр кўриш овқатланиш тартибига жуда боғлиқ. Нутрициолог, парҳезшунос Наталья Ковальская РИА Новостига катта ёшдаги одамлар учун тўғри овқатланиш бўйича тавсияларини келтирди.Овқатланиш мувозанатда бўлиши керакМутахассиснинг сўзларига кўра, бундай ёндашув овқатнинг озуқавий қийматини кўтаради ва шу билан порциялар ҳажмини камайтиради.“Индивидуал меъёрларга кўра, нафақат оқсиллар, ёғлар ва углеводлар, балки имкон бўлса, витаминлар, микроэлементлар, керакли ёғли кислоталар ва аминокислоталар ҳам мувозанатлашган меъёрда бўлиши керак”, - дейди Ковальская.Турфа хиллик - шартПарҳезшуноснинг таъкидлашича, бунда микрофлора ҳолати яхшиланади. Салат барги, сабзавотлар, дуккаклилар, ёнғоқ, резаворлар, мевалар, ферментланган маҳсулотлар, яъни- тузланган карам, лавлаги, мисо шўрваси (япон ошхонасига хос), кимчи ва кефир – микрофлора учун энг керакли маҳсулотлар.“Ҳафтанинг ҳар беш кунида товуқ гўшти ва гречка истемол қилиш керак эмас- бу бир хиллик фойдасиз ва зарарлидир. Ҳар бир маҳсулотлар гуруҳидан турфа хил озиқ-овқатлар қилишни ўрганинг. Масалан, дуккаклилар- бу фақат ловия дегани эмас, балки мош, ясмиқ, спаржа ловияси, яшил ловия, нўхат ҳамдир. Резаворлар: қорағат, голубика, клюква, брусника, қора ва қизил смородина, чаканда, крижовник, малина, қулупнай, маймунжон”,- дейди нутрициолог.Салат кўкатлари: айсберг, руккола, романо,фриссе, фриллис, фенхель, пастернак, радиччио, кэйл, мангольд, укроп, исмалоқ, райҳон, петрушка ва ҳ.к.Кўкатлар- К1 витаминларининг ноёб манбаи.Рационга яллиғланишга қарши хусусиятга эга маҳсулотларни киритингПарҳезшунос 40 ёшдан ошган инсонларга яллиғлантирувчи озиқ-овқатларни камроқ истеъмол қилишни маслаҳат берди. Қовурилган ҳар қандай таом, гўштли яримфабрикатлар (сосиска, колбаса каби), оқ нон, рафинадланган ундан тайёрланган пишириқлар, маргарин ва чипслар.Ушбу яллиғлантирувчи маҳсулотларни юқорида келтирилган озиқ-овқатларга алмаштириш лозим. Шунингдек, зираворларни ҳам унутмаслик керак. Имбирь, куркума, қалампир (агар қарши кўрсатмалар бўлмаса, албатта). Шу билан бирга омега-3 тўйинган ёғларига эга маҳсулотларни истеъмол қилиш зарур: ёғли балиқ, лён ёғи, лён уруғи, чиа, зайтун ёғи, авокадо ёғи каби.ДНК зарарланиши ва мутациялар пайдо бўлиши хавфини камайтиришБу ҳолатда таркибида органик селен ва полифенол бўлган маҳсулотлар ёрдам беради. Бразилия ёнғоғи, кешью, балиқ, курка гўшти, малла гуруч, дуккаклилар, қўзиқорин, исмалоқ, организмга етарлича селен моддасини берса, резаворлар, помидор, какао, қора шоколад, қаҳва, чой, “карри”зираворлари полифенолларга, яъни антиоксидантларга тўйинтиради.Гликемик кўрсаткични назорат қилиб борингКовальскаянинг айтишича, катта ёшдаги одамларнинг овқатланиши паст гликемик кўрсаткичда бўлиши керак. Юқори гликемик хусусиятга эга асосий маҳсулот- шакар.“Ҳамма шакарнинг зарарли эканлигини билади. Аммо ҳамма ҳам шакарнинг мия қаришини тезлатиши ва ўсимталар пайдо бўлиши учун озуқа эканлигини билмайди. Шакар бириктирувчи тўқималар оқсилини зарарлантиради ва бу билан терини, томирларни, ўпка, жигарни қаритади. Катарактага олиб келади. Шакарга қўшиб газли ичимликлар, шарбатлар, пишириқлар, десертларни ҳам “қора рўйхат”га киритиш керак. Шунингдек, рафинадланган, таркибида крахмал бўлган нон, картошка, макарон, оқ гуруч, ёрмалар истеъмолини ҳам чеклаш лозим”.\n© Depositphotos / StockassoХлеб в холодильнике\nПарҳезшунос 40 ёшдан ошган инсонларга гликемик кўрсаткичларни назорат қилиб боришни тавсия қилди.\nСаломатлик ва фаол ҳаёт, шунингдек, узоқ умр кўриш овқатланиш тартибига жуда боғлиқ. Нутрициолог, парҳезшунос Наталья Ковальская РИА Новостига катта ёшдаги одамлар учун тўғри овқатланиш бўйича тавсияларини келтирди.\nОвқатланиш мувозанатда бўлиши керак\nМутахассиснинг сўзларига кўра, бундай ёндашув овқатнинг озуқавий қийматини кўтаради ва шу билан порциялар ҳажмини камайтиради.\n“Индивидуал меъёрларга кўра, нафақат оқсиллар, ёғлар ва углеводлар, балки имкон бўлса, витаминлар, микроэлементлар, керакли ёғли кислоталар ва аминокислоталар ҳам мувозанатлашган меъёрда бўлиши керак”, - дейди Ковальская.\nТурфа хиллик - шарт\nПарҳезшуноснинг таъкидлашича, бунда микрофлора ҳолати яхшиланади. Салат барги, сабзавотлар, дуккаклилар, ёнғоқ, резаворлар, мевалар, ферментланган маҳсулотлар, яъни- тузланган карам, лавлаги, мисо шўрваси (япон ошхонасига хос), кимчи ва кефир – микрофлора учун энг керакли маҳсулотлар.\n“Ҳафтанинг ҳар беш кунида товуқ гўшти ва гречка истемол қилиш керак эмас- бу бир хиллик фойдасиз ва зарарлидир. Ҳар бир маҳсулотлар гуруҳидан турфа хил озиқ-овқатлар қилишни ўрганинг. Масалан, дуккаклилар- бу фақат ловия дегани эмас, балки мош, ясмиқ, спаржа ловияси, яшил ловия, нўхат ҳамдир. Резаворлар: қорағат, голубика, клюква, брусника, қора ва қизил смородина, чаканда, крижовник, малина, қулупнай, маймунжон”,- дейди нутрициолог.\nСалат кўкатлари: айсберг, руккола, романо,фриссе, фриллис, фенхель, пастернак, радиччио, кэйл, мангольд, укроп, исмалоқ, райҳон, петрушка ва ҳ.к.\nКўкатлар- К1 витаминларининг ноёб манбаи.\nРационга яллиғланишга қарши хусусиятга эга маҳсулотларни киритинг\nПарҳезшунос 40 ёшдан ошган инсонларга яллиғлантирувчи озиқ-овқатларни камроқ истеъмол қилишни маслаҳат берди. Қовурилган ҳар қандай таом, гўштли яримфабрикатлар (сосиска, колбаса каби), оқ нон, рафинадланган ундан тайёрланган пишириқлар, маргарин ва чипслар.\nУшбу яллиғлантирувчи маҳсулотларни юқорида келтирилган озиқ-овқатларга алмаштириш лозим. Шунингдек, зираворларни ҳам унутмаслик керак. Имбирь, куркума, қалампир (агар қарши кўрсатмалар бўлмаса, албатта). Шу билан бирга омега-3 тўйинган ёғларига эга маҳсулотларни истеъмол қилиш зарур: ёғли балиқ, лён ёғи, лён уруғи, чиа, зайтун ёғи, авокадо ёғи каби.\nДНК зарарланиши ва мутациялар пайдо бўлиши хавфини камайтириш\nБу ҳолатда таркибида органик селен ва полифенол бўлган маҳсулотлар ёрдам беради. Бразилия ёнғоғи, кешью, балиқ, курка гўшти, малла гуруч, дуккаклилар, қўзиқорин, исмалоқ, организмга етарлича селен моддасини берса, резаворлар, помидор, какао, қора шоколад, қаҳва, чой, “карри”зираворлари полифенолларга, яъни антиоксидантларга тўйинтиради.\nГликемик кўрсаткични назорат қилиб боринг\nКовальскаянинг айтишича, катта ёшдаги одамларнинг овқатланиши паст гликемик кўрсаткичда бўлиши керак. Юқори гликемик хусусиятга эга асосий маҳсулот- шакар.\n“Ҳамма шакарнинг зарарли эканлигини билади. Аммо ҳамма ҳам шакарнинг мия қаришини тезлатиши ва ўсимталар пайдо бўлиши учун озуқа эканлигини билмайди. Шакар бириктирувчи тўқималар оқсилини зарарлантиради ва бу билан терини, томирларни, ўпка, жигарни қаритади. Катарактага олиб келади. Шакарга қўшиб газли ичимликлар, шарбатлар, пишириқлар, десертларни ҳам “қора рўйхат”га киритиш керак. Шунингдек, рафинадланган, таркибида крахмал бўлган нон, картошка, макарон, оқ гуруч, ёрмалар истеъмолини ҳам чеклаш лозим”.


Исроил ҳаракатлари танқидга сабаб бўлмоқда\nХалқаро ҳамжамият Исроил ҳарбийларининг Ғазога инсонпарварлик ёрдами олиб кетаётган кемаларни ўққа тутиб, камида 10 нафар шахсни ўлдиришини кескин қораламоқда.\nОзодлик радиосига интервю берган Туркия Ташқи ишлар вазири ўринбосари Салим Енел сўзларига кўра, расмий Анқара Исроилнинг мамлакатдаги элчисига ушбу воқеа икки давлат ўртасидаги алоқаларга салбий таъсир кўрсатиши хусусида огоҳлантириш нотаси топширган:\n-Ушбу ҳодиса денгиздаги нейтрал ҳудудда рўй берди ва бу халқаро қонунларга мутлоқ зиддир. Биз Исроилнинг мамлакатимиздаги элчисига ўз эътирозимизни билдириб, кемаларда фақат инсонпарварлик юки бўлганини таъкидладик. Уларнинг нияти xолис эди ва Исроилнинг бундай ҳаракатлари мутлоқ қабул қилинмайди, деди Туркия Ташқи ишлар вазири ўринбосари Салим Енел.\nАйни пайтда Истанбулдаги Исроил консуллиги ёнида Исроил аскарлари ҳаракатларига қарши бир неча минг кишилик норозилик акцияси уюштирилди.\nХудди шундай норозилик намойишлари кўпгина араб давлатларида ҳам ўтказилмоқда. Ҳамас ҳаракати барча мусулмонларни жаҳон бўйлаб Исроил элчихонаси ёнида норозилик акцияси ўтказишга чақирди.\nФаластин президенти Маҳмуд Аббос Исроил аскарлари ҳаракатларини “қатлиом” дея атаб, Фаластинда уч кунга мотам эълон қилди.\nАраб лигаси раҳбари Амр Муса инсонпарварлик юки олиб кетаётган кемаларда ўтказилган амалиётларни “жиноят”, дея атади.\nГермания ва Франция ҳам ушбу воқеа юзасидан ташвиш билдирди. ЕИнинг Ташқи сиёсат бўйича мутасаддиси Кэтрин Эштон Исроил ҳукуматидан денгиздаги воқеани синчковлик билан тафтиш қилишни талаб қилди.


Йўлсозларни виждон билан қайтариб бўлмаяпти, жиноий жавобгарликдан ҳам қўрқмаяпти баъзилари — депутат - Халқ сўзи\nЙўлсозларни виждон билан қайтариб бўлмаяпти, жиноий жавобгарликдан ҳам қўрқмаяпти баъзилари — депутат\n13:06 04 Февраль 2021 Жамият\nМирзо Улуғбек туман кенгаши депутати, ЎзМТДП аъзоси Жаҳонгир Зияев йўллардаги абгор ҳолатлар, соҳадаги коррупция ҳолатлари ҳақида ўз фикрларини билдириб, масъулларга таклиф билан чиқди.\n«Маълумотларга қараганда, 2020 йилда 6 442,6 км.автомобиль йўли қайта қурилиб, таъмирланган, бунинг учун 5186,3 млрд.сўм сарфланибди. Бу рақам кичик рақам эмас. Агар ҳар бир тийинига хиёнат қилмаганида эди, йўлимиз бугунгидек абгор ҳолатга келмаган бўларди. Президентимиз таъкидлаганидек, «Ҳамма жойда коррупция, ҳамма жойда ўғрилик».\nТранспорт прокуратураси ўтган йили фақат йўл ва кўприк қурилиши бўйича 40 га яқин жиноий иш қўзғатиб, 10 млрд. сўмдан ортиқ бюджет маблағ талон-торож қилинганини аниқлабди. Аниқланмагани қанча экан.\nҲозир ҳамма жойда жамоатчилик назоратига куч бериляпти ва бу энг тўғри йўл. Йўл қурилишида ҳам ташқи назоратни кучайтириш лозим. Акс ҳолда «дунё андозалари даражасида»ги йўлларимизда бир йил ўтмай «яма»лар пайдо бўлаверади, жабрини эса одамлар тортаверади. Йўлсозларни эса виждон билан қайтариб бўлмаяпти, жиноий жавобгарликдан ҳам қўрқмаяпти, баъзилари.\nЕвропанинг аксар давлатларида йўлсозлар кўчадаги носозлик ҳақида хабар берганларни рағбатлантирар экан. Чунки носозликдан бирон автомобиль зарар кўрадиган бўлса, масъул идора «отнинг калласидек» жаримага тортиларкан. Шунинг учун йўллар сифатли, ҳеч ким хиёнат қилмайди.\nБизда ҳам шундай назорат йўлга қўйилиши керак (бу ҳақда илгари ҳам ёзгандим). Агар бу ташаббус Автомобиль йўллари қўмитасининг ўзидан чиқса, ташкилот имижига ҳам яхши бўларди. Ижтимоий тармоқларда гап-сўзлар камаярди.\nМана, йўл қоидасини бузганлар, коррупция ҳақида хабар берганлар, савдо чекини оладиганлар, ҳатто пиёда юрганлар рағбатлантириляпти. Қўмита ўз-ўзини назорат қилиб, нафси хакалак отган шерикларини фош қилиб турса, талон-торожлик камаярмиди. Ахир соҳага бюджетдан чакана пул йўналтирилмаяпти. Бу йил 4 577,4 млрд.сўм маблағ ажратилар экан.\nБунинг учун эса ҳайдовчилар ҳам шафқат қилмай, йўлсозларни судга беришни одат қилиши лозим.\nФуқаролик кодексининг 57-боб, 985-моддасида ғайриқонуний ҳаракат туфайли фуқаронинг шахсига ёки мол-мулкига етказилган зарар, шунингдек, юридик шахсга етказилган зарар, бой берилган фойда зарарни етказган шахс томонидан тўлиқ қопланиши кўрсатилган.\nТаклифим: Қонунчилик палатаси ушбу модда ва йўлсозлик билан боғлиқ қонун ҳужжатларига хорижий тажрибадан келиб чиққан ҳолда ўзгаришлар киритилиши, айбдор томоннинг жавобгарлиги янада кучайтирилиши лозим. Шунингдек, бу билан боғлиқ суд жараёни ҳам лағмондек чўзилмаслиги керак. Акс ҳолда судма-суд югуришдан қочиб, яна «ўзбекчилик»ка бораверамиз» деб ёзади у.\n«Тошкент — Урганч — Тошкент» йўналишида парвоз вақти ўзгарди\n«Тақиқланган рўйхат — 2022»да 5 та ўзгартириш ва 4 та қўшимча киритилди\nҚонунчилик палатаси ҳузуридаги Ёшлар парламенти аъзолари кейс-чемпионатида ғолибликни қўлга киритди


Қашқадарёда мактаб директори ўз жонига қасд қилди. У вафотидан олдин ҳамкасбларига хат қолдирган - UzNews.uz\nҚашқадарёда мактаб директори ўз жонига қасд қилди. У вафотидан олдин ҳамкасбларига хат қолдирган\n«Ҳурматли устоз касбдошлар, ҳар қандай шароитда ҳам коррупцияга йўл қўйманг», дейилади марҳумга тегишлилиги айтилган хатда.\nИжтимоий тармоқларда Қашқадарё вилоятида мактаб директори ўз жонига қасд қилганлиги, вафотидан олдин хат ёзиб қолдирганлиги ҳақида хабарлар тарқалди.\nБош прокуратура ҳозирда мазкур ҳолат юзасидан Китоб тумани прокуратураси томонидан терговга қадар текширув ҳаракатлари олиб борилаётганини маълум қилди.\nМаҳаллий нашрларга кўра, Китоб тумани «Боғбон» МФЙ Янгиқишлоқ қишлоғида яшаган Нурбек Турдиев тумандаги 13-сонли мактаб директори лавозимида ишлаб келиб, 31 август куни ўзи раҳбарлик қилган мактабнинг маъмурий биноси ҳожатхонаси болорига арқондан сиртмоқ ясаб, ўзини ўзи осиши оқибатида вафот этган.\n«Ушбу тилхатларни терговга қадар текширув заруратига кўра судга оид хатшунослик экспертизаси тайинлаш учун тақдим қилиш талаб этилганда, Л.Эшқобилов ушбу ҳужжатларни нусхасини тақдим қилиб, асл нусхаларини тақдим қилишдан бош тортган.\nШунингдек, 18 сентябрь куни ижтимоий тармоқларда ушбу ишга тааллуқли эканлиги айтилаётган хат сурати ҳам тарқалди. Хатдан марҳум директор ҳамкасбларига мурожаат қилиб, уларни «ҳар қандай шароитда ҳам коррупцияга йўл қўймаслик»га чақирганини кўриш мумкин.


ЎЗБЕКИСТОН РЕСПУБЛИКАСИ БАНДЛИК ВА МЕҲНАТ МУНОСАБАТЛАРИ ВАЗИРЛИГИ - Бухорода йилнинг 5 ойи давомида аҳоли бандлигини таъминлаш бўйича олиб борилган ишлар ҳақида ҳисобот берилди\nБухорода йилнинг 5 ойи давомида аҳоли бандлигини таъминлаш бўйича олиб борилган ишлар ҳақида ҳисобот берилди\nБухоро вилояти меҳнат Бош бошқармасида ОАВ ходимларига 2016 йилнинг 5 ойи давомида аҳоли бандлигини таъминлаш борасида амалга оширилган ишлар ҳақида ҳисобот берилди.\nМониторинг натижаларига кўра, вилоятдаги жами аҳоли сони 1817,8 минг нафарни ташкил қилган ҳолда меҳнат ресурслари, яъни ижтимоий фойдали меҳнат фаолияти билан банд бўлиши мумкин бўлган аҳоли 1061,2 минг нафарни ёки умумий аҳоли сонига нисбатан 58,4 фоизни ташкил этмоқда. Меҳнат ресурсларидан 872,9 минг нафари иқтисодий фаол, 188,2 нафари иқтисодий нофаол аҳолини;\nИқтисодий фаол аҳолидан иш билан банд бўлганлар 822,6 минг кишини ёки меҳнат ресурсларига нисбатан 77,5 фоизни; Янги иш ўринларини яратиш бўйича:\nВазирлар Маҳкамасининг 2015 йил 6 октябрдаги 9-сонли йиғилиш баёни, Олий Мажлиси Қонунчилик палатасининг 2015 йил 16 ноябрдаги 286-III-сонли, Олий Мажлиси Сенатининг 2015 йил 3 декабрдаги СҚ-63-III-сонли, Халқ депутатлари Бухоро вилоят ҳокимининг 2016 йил 17февралдаги 75-сонли “2016 йилда иш ўринлари ташкил этиш ва аҳоли бандлигини таъминлашдастури тўғрисида”ги қарорларига мувофиқ вилоятда 2016 йилда 73770 та иш ўринлари Дастури бўйича ишлаб чиқилган прогноз параметрлари маъқулланиб, тасдиқланди.Жорий йилнинг январь - май ойларида дастурнинг барча йўналишларида 9,3 мингта лойиҳаларда 29,8 мингта иш ўринлари яратилди.\n- саноатда 140 та лойиҳада 2383 та;\n- хизмат кўрсатиш ва сервис соҳасида 189 та лойиҳада 1010 та;\n- қишлоқ хўжалиги йўналишида 120 та лойиҳада 564 та;\n- қурилиш ва ижтимоий инфратузилма объектларида 138 та лойиҳада 1232 та;\n- ишламаётган корхоналар фаолиятини тиклашда 108 та лойиҳада 587 та иш ўринлари ташкил этилди.Бундан ташқари, тижорат банкларининг кредитлари ҳисобига 1049 та лойиҳада 5008 та;\n- якка тартибдаги тадбиркорлик йўналишида 5510 та;\n- уй меҳнатининг барча шаклларини ривожлантириш ҳисобига 1285 та лойиҳада 8923 та;\n- деҳқон ва фермер хўжаликларини ривожлантириш ҳисобига 952 та лойиҳада 4629 та иш ўринлари яратилиб, аҳоли бандлиги таъминланди.Бандлик дастурининг бажарилиши.\n2016 йилнинг 5 ойида Бандликка кўмаклашиш марказларига 6619 нафар фуқаролар иш сўраб мурожаат қилган.\nДастурга асосан 6794 нафари иш билан таъминлаш режалаштирилиб, амалда 6250 нафари мавжуд бўш, квота ва янги яратилган иш ўринларига ишга жойлаштирилди.\nИжтимоий ҳимояга олинган 55 нафар ишсизлар эса ҳақ тўланадиган жамоат ишларига, жумладан аҳоли пунктларини ободонлаштириш, йўллар қурилиши ва қайта қурилиши, қишлоқ хўжалиги каби ишларга жалб этилди.\nИшсиз деб эътироф этилган шахслардан 64 нафари меҳнат бозорида талаб этилган мутахассисликлар бўйича корхоналар билан тузилган шартномаларга кўра касбга қайта тайёрлаш ва ўқитишга юборилди.\nИжтимоий муҳофазага муҳтож ва иш топишда қийналаётган шахсларни ишга жойлаштириш учун банд қилиб қўйилган (квоталанган) иш ўринларига ишга жойлаштириш бўйича 1524 та корхона ва ташкилотларда жами 7720 та, иш ўринлари банд қилиб қўйилган. Жумладан, 14 ёшгача болалари ва ногирон болалари бўлган ёлғиз ота, ёлғиз она ва кўп болали ота-оналар учун 1661 та, ўрта-махсус, касб-ҳунар таълими муассасасаларини тамомлаган ёшлар, шунингдек олий ўқув юртида давлат гранти асосида таълим олган битирувчилар учун 4688 та, муддатли ҳарбий хизматдан бўшатилганлар учун 421 та, ногиронлар учун 212 та, пенсия ёшига яқинлашиб қолган шахслар учун 137 та, жазони ижро этиш муассасаларидан бўшатилганлар учун 268 та, одам савдосидан жабрланганлар учун 116 та, ижтимоий муҳофазага муҳтож фуқароларнинг бошқа тоифалари учун (сафарбарлик чақируви захирасига киритилган шахслар, кичик ёшли болалари бўлган ишламаётган аёллар , ижтимоий аҳамиятли касалликлар билан оғриётганлар) 217 та иш ўринлари банд қилинган.\nЖорий йилнинг 5 ойи давомида банд қилиб қўйилган квота иш ўринларига 1632 нафар (21,5 фоиз) ишсиз фуқаро ишга жойлаштирилди.Бўш иш ўринлари тўғрисида:\nВилоят бўйича жами 15703 та корхона ва ташкилотлар мавжуд бўлиб, уларнинг 1283 таси йирик, 14420 таси кичик корхона ва ташкилотлар, микрофирмалар, 5424 таси фермер хўжаликлари бўлиб, шундан 2069 таси деҳқон хўжаликларини ташкил этади.Шундан ҳар ойлик Бандликка кўмаклашиш марказларига ҳисобот топшириши лозим бўлган 3258 та корхона ва ташкилотлар ҳисобланади.2016 йилнинг 7 июнь ҳолатига вилоят бўйича 6369 та бўш иш ўринлари тўғрисида маълумотлар олинди. Меҳнат ярмаркаси ўтказиш бўйича;\n2016 йилнинг 5 ойи давомида Бандликка кўмаклашиш марказлари ҳамкор ташкилотлар билан биргаликда 45 маротаба «Бўш иш ўринлари меҳнат ярмаркалари» ўтказилди. Ушбу ярмаркаларда 1184 та корхона ва ташкилотлар ўзларидаги 9079 та бўш иш ўринлари билан қатнашди. Ярмаркаларда жами 4460 нафар ишсиз фуқаролар иштироки таъминланди.\nҚатнашганларнинг 1597 нафарига доимий ишга жойлашиш учун йўлланмалар берилди.Ташкил этилган ярмаркалар давомида 2863 нафар фуқароларга «Аҳолини иш билан таъминлаш тўғрисида»ги Қонун талаблари доирасида маслаҳат ва тушунтиришлар берилди.\nКиришлар бугун: 1531\nТашрифлар бугун: 980